Proceedings National & International Conference
National & International Conference
Graduate School, Suan Sunandha Rajabhat University
การพัฒนา Digital ID ในภาครัฐ: เปรียบเทียบกรณีศึกษา เชิงนโยบายระหว่างประเทศไทยกับสิงคโปร์ อินเดีย และฮ่องกง
ในยุคที่รัฐบาลทั่วโลกมุ่งสู่การเป็นรัฐบาลดิจิทัล (Digital Government) ระบบพิสูจน์และยืนยันตัวตนทางดิจิทัล (Digital ID) ได้กลายเป็นโครงสร้างพื้นฐานสำคัญในการยกระดับการให้บริการภาครัฐให้ปลอดภัย โปร่งใส และเข้าถึงได้ทุกกลุ่มประชาชน อย่างไรก็ตาม การพัฒนา Digital ID ของแต่ละประเทศมีความแตกต่างตามบริบททางสังคม เศรษฐกิจ การเมือง และโครงสร้างพื้นฐาน โดยเฉพาะประเทศไทยที่แม้มีฐานข้อมูลทะเบียนราฎรที่ครอบคลุม แต่ยังเผชิญข้อจำกัดด้านนโยบาย ความเชื่อมั่น และการเชื่อมโยงระบบบริการ การวิจัยนี้มุ่งศึกษาการพัฒนา Digital ID ภาครัฐของประเทศไทย โดยเปรียบเทียบกับสิงคโปร์ อินเดีย และฮ่องกง ผ่านกรอบแนวคิด Comparative Policy Analysis ใช้วิธีการวิจัยเชิงคุณภาพ (Qualitative Research) ด้วยการศึกษาข้อมูลเอกสารและนโยบายที่เกี่ยวข้องในช่วงปี 2558–2568 ผลการวิจัยพบว่า สิงคโปร์ อินเดีย และฮ่องกงต่างมีจุดเด่นด้านกรอบนโยบายและเทคโนโลยีที่ส่งเสริมการใช้ Digital ID อย่างยั่งยืน ขณะที่ประเทศไทยอยู่ในระยะพัฒนาโดยมีศักยภาพสูง หากสามารถสร้างความเชื่อมั่นและกำหนดแนวนโยบายที่ชัดเจนมากขึ้น ถึงแม้ว่าแต่ละประเทศจะมีแนวทางการพัฒนาที่แตกต่างกันตามบริบทแต่ทั้งหมดมีจุดมุ่งหมายที่เหมือนกัน คือ การสร้างระบบ Digital ID ที่ปลอดภัย น่าเชื่อถือ และสามารถรองรับการให้บริการภาครัฐและเอกชนได้อย่างมีประสิทธิภาพ ดังนั้น การศึกษานี้จึงเสนอแนวทางเชิงนโยบายเพื่อยกระดับระบบ Digital ID ของภาครัฐไทยให้มีความน่าเชื่อถือ เชื่อมโยงบริการได้อย่างครบวงจร และเป็นรากฐานสำคัญในการขับเคลื่อนสู่รัฐบาลดิจิทัลที่ยั่งยืน
การศึกษารูปแบบธุรกิจดิจิทัลของธุรกิจคาเฟ่ในจังหวัดปัตตานี
การวิจัยครั้งนี้มีวัตถุประสงค์เพื่อศึกษารูปแบบการดำเนินธุรกิจดิจิทัลและวิเคราะห์ปัจจัยที่ส่งผลต่อการเลือกใช้เทคโนโลยีดิจิทัลของธุรกิจคาเฟ่ในจังหวัดปัตตานี โดยใช้การวิจัยเชิงปริมาณ กลุ่มตัวอย่างคือ ผู้ประกอบการธุรกิจคาเฟ่ในจังหวัดปัตตานีจำนวน 100 คน โดยวิเคราะห์ข้อมูลด้วยสถิติเชิงบรรยาย ได้แก่ ค่าเฉลี่ย ค่าส่วนเบี่ยงเบนมาตรฐาน และค่าร้อยละ ผลการวิจัยพบว่า รูปแบบการดำเนินธุรกิจดิจิทัลโดยรวมอยู่ในระดับมาก (𝑥̄ = 4.06, S.D. = 1.04) โดยด้านที่ได้คะแนนสูงสุดคือช่องทางการเข้าถึงลูกค้าแบบดิจิทัล (𝑥̄ = 4.13) โดยเฉพาะการใช้โซเชียลมีเดีย Facebook, Instagram และ TikTok (𝑥̄ = 4.33) รองลงมาคือคุณค่าสินค้าและบริการ (𝑥̄ = 4.11) และกลุ่มลูกค้าเป้าหมาย (𝑥̄ = 4.09) ส่วนปัจจัยที่ส่งผลต่อการเลือกใช้เทคโนโลยีดิจิทัลโดยรวมอยู่ในระดับมาก (𝑥̄ = 4.06) โดยปัจจัยด้านลูกค้าและการตลาดมีค่าสูงสุด (𝑥̄ = 4.14) รองลงมาคือปัจจัยด้านเทคโนโลยี (𝑥̄ = 4.04) และปัจจัยภายในองค์กร (𝑥̄ = 4.01) ผลการวิจัยสะท้อนให้เห็นว่าธุรกิจคาเฟ่ในจังหวัดปัตตานีให้ความสำคัญกับการนำเทคโนโลยีดิจิทัลมาใช้ โดยเฉพาะโซเชียลมีเดียเพื่อตอบสนองความต้องการของลูกค้ายุคดิจิทัล
นิมารูนี หะยีวาเงาะ
แวซำซูดิน แวดอกอ
ลาวัณย์ พงษ์สุวรรณศิริ
การศึกษาสถิติและแนวโน้มการแพร่ระบาดของยาอี ในพื้นที่ บก.น.3 - บก.น.9 จังหวัดกรุงเทพมหานคร
ประเทศไทยเป็นประเทศหนึ่ง ที่ประสบปัญหาและได้รับผลกระทบจากยาเสพติดเป็นอย่างมาก และยังคงมีแนวโน้มทวีความรุนแรงมากขึ้นอย่างต่อเนื่อง ส่งผลให้เกิดปัญหาอื่น ๆ ในประเทศตามมามากมาย อาทิ เช่น ปัญหาทางด้านอาชญากรรม ปัญหาทางด้านเศรษฐกิจ เป็นต้น ดังนั้นการตรวจพิสูจน์ยาเสพติด จึงเป็นกระบวนการที่มีความสำคัญอย่างมากในกระบวนการยุติธรรม อีกทั้งยังสามารถเก็บสถิติจากข้อมูลต่าง ๆ ของยาเสพติดที่ส่งมาตรวจพิสูจน์ได้ เช่น ลักษณะทางกายภาพของเม็ดยา องค์ประกอบของสารในเม็ดยา เป็นต้น จึงทำให้ผู้วิจัยได้เล็งเห็นประโยชน์จากสถิติข้อมูลต่าง ๆ เหล่านี้ แล้วนำมาศึกษาวิจัยเพื่อแก้ปัญหายาเสพติดในสังคมไทยต่อไปได้ การศึกษาในครั้งนี้จึงมีวัตถุประสงค์เพื่อ 1) เพื่อศึกษาสถิติการส่งตรวจพิสูจน์ยาอี ในปี พ.ศ. 2565 ถึง 2567 ที่กลุ่มงานตรวจยาเสพติด กองพิสูจน์หลักฐานกลาง ทำการตรวจพิสูจน์ 2) เพื่อศึกษาพื้นที่การแพร่ระบาดของยาอีในกรุงเทพมหานคร 3) เพื่อศึกษาการจัดกลุ่มยาอี ซึ่งจำแนกตามองค์ประกอบของสารเสพติดในเม็ดยา โดยอาศัยการสัมภาษณ์เชิงลึกจากเจ้าหน้าที่ที่เกี่ยวข้อง รวมทั้งได้ดำเนินการเก็บรวบรวมข้อมูลจากระบบเครือข่ายและงานสารสนเทศสำนักงานพิสูจน์หลักฐานตำรวจ (F-net) และนำข้อมูลที่ได้ มาทำการวิเคราะห์ทางสถิติด้วย ผลจากการศึกษาพบว่า ค่านิยมในการเสพยาอีมีแนวโน้มเพิ่มขึ้นในทุก ๆ ปี และลักษณะของเม็ดยามีความหลากหลายทางกายภาพอย่างมาก ทั้งรูปร่าง สีสัน และสัญลักษณ์ รวมถึงมีองค์ประกอบของสารในเม็ดยาที่แตกต่างกันไป ส่วนพื้นที่การแพร่ระบาดของยาอีนั้นจะขึ้นอยู่กับสภาพแวดล้อมในพื้นที่ หากสภาพแวดล้อมในพื้นที่เป็นย่านสถานบันเทิง แหล่งท่องเที่ยวกลางคืน ก็จะส่งผลให้ยาอีแพร่ระบาดในพื้นที่นั้นมากขึ้นด้วย
กิตติชัย จันทรมณี
การศึกษาการแพร่ระบาดและปริมาณความบริสุทธิ์ของเฮโรอีนในเขตพื้นที่กรุงเทพมหานคร ที่ส่งตรวจกลุ่มงานตรวจยาเสพติด กองพิสูจน์หลักฐานกลาง
การวิจัยนี้มุ่งศึกษาการแพร่ระบาดและความบริสุทธิ์ของเฮโรอีนในเขตกรุงเทพมหานคร โดยรวบรวมข้อมูลจากกลุ่มงานตรวจยาเสพติด กองพิสูจน์หลักฐานกลาง และระบบ F-NET ระหว่างปี พ.ศ. 2564–2567 จาก 68 สถานีตำรวจในสังกัดกองบังคับการตำรวจนครบาล 3–9 ผลการวิจัยพบว่า การแพร่ระบาด ปริมาณ และความบริสุทธิ์ของเฮโรอีนมีความสัมพันธ์กัน โดยพื้นที่ที่พบการแพร่ระบาดมากที่สุดคือกองบังคับการตำรวจนครบาล 9 และพื้นที่ใกล้เคียง ซึ่งอยู่ใกล้จังหวัดสมุทรสาคร คาดว่าเป็นเส้นทางลำเลียงจากจังหวัดใกล้เคียง การแพร่ระบาดพบเฉพาะพื้นที่ ไม่ขยายเป็นวงกว้าง ประกอบกับบริเวณนี้มีแรงงานต่างด้าวอาศัยอยู่เป็นจำนวนมาก ลักษณะการครอบครองส่วนใหญ่เพื่อเสพมากกว่าจำหน่าย โดยคดีเฉลี่ย 1–5 คดีต่อปี ปริมาณยา 1.1–3.0 กรัม และมีความบริสุทธิ์ร้อยละ 80–90 สาเหตุหลักที่เริ่มเสพเกิดจากการอยากลองตามเพื่อน ปัญหาครอบครัว และความเครียดจากชีวิตประจำวัน
รายงานกรณีศึกษาเชิงย้อนหลังของผู้ป่วยกลิโอบลาสโตมาที่ได้รับการรักษาด้วยกัญชาทางการแพทย์
กลิโอบลาสโตมา (Glioblastoma Multiforme; GBM) เป็นมะเร็งสมองชนิดร้ายแรงระดับ WHO Grade IV ที่มีการดำเนินโรคอย่างรวดเร็วและมีอัตราการรอดชีวิตเฉลี่ยต่ำกว่า 15 เดือน แม้ได้รับการรักษามาตรฐานอย่างครบถ้วน รายงานนี้เป็นการศึกษาย้อนหลังของผู้ป่วยชายอายุ 43 ปี ซึ่งได้รับการผ่าตัด เคมีบำบัด และรังสีรักษาสองรอบ ก่อนเข้าสู่ระยะประคับประคอง โดยผู้ป่วยเริ่มการใช้กัญชาทางการแพทย์ร่วมกับการแพทย์ผสมผสานที่โรงพยาบาลแห่งหนึ่งในกรุงเทพมหานคร ระหว่างเดือนตุลาคม พ.ศ. 2566 ถึงกุมภาพันธ์ พ.ศ. 2567 การรักษาประกอบด้วยสารสกัดกัญชาอัตราส่วน THC:CBD 1:1 ควบคู่กับกายภาพบำบัดและการนวดไทยแบบราชสำนัก ผลการติดตามแสดงให้เห็นว่าคะแนนอาการตามแบบประเมิน Edmonton Symptom Assessment Scale (ESAS) ลดลงจาก 65 เหลือ 34 และคะแนนคุณภาพชีวิตจากแบบประเมิน Functional Assessment of Cancer Therapy–Brain (FACT-Br) เพิ่มขึ้นจาก 92 เป็น 124 ภายในสามเดือน ภาพ MRI สมองที่ถ่ายต่อเนื่องพบว่าขนาดก้อนเนื้องอกลดลงจาก 10.7×7.6×7.2 เซนติเมตร เหลือ 10.4×6.4×5.7 เซนติเมตร โดยไม่พบการลุกลามใหม่ ถือเป็นภาวะโรคคงที่ (Stable Disease) แม้ในระยะท้ายผู้ป่วยเกิดอาการอาเจียนจากการใช้กัญชา (cannabinoid hyperemesis) ผลการรักษาโดยรวมชี้ให้เห็นถึงความเป็นไปได้ของกัญชาทางการแพทย์ในการช่วยคงเสถียรภาพของโรค ลดอาการไม่สบาย และปรับปรุงคุณภาพชีวิตในผู้ป่วยมะเร็งสมองระยะรุนแรง
จินตนา มโนรมย์ภัทรสาร
ภาวะผู้นำทางวิชาการของผู้บริหารสถานศึกษา สังกัดองค์กรปกครองส่วนท้องถิ่น จังหวัดสมุทรปราการ
การวิจัยครั้งนี้มีวัตถุประสงค์เพื่อ 1) ศึกษาระดับภาวะผู้นำทางวิชาการของผู้บริหารสถานศึกษา สังกัดองค์กรปกครองส่วนท้องถิ่น จังหวัดสมุทรปราการ และ 2) เปรียบเทียบภาวะผู้นำทางวิชาการของผู้บริหารสถานศึกษา จำแนกตามเพศ อายุ และประสบการณ์ในการทำงาน กลุ่มตัวอย่างประกอบด้วย ผู้บริหาร รองผู้บริหาร และครูในสังกัดองค์กรปกครองส่วนท้องถิ่น จังหวัดสมุทรปราการ จำนวน 248 คน โดยใช้การสุ่มอย่างง่ายตามตารางของ Krejcie และ Morgan เครื่องมือที่ใช้ในการวิจัย คือ แบบสอบถามมาตราส่วนประมาณค่า 5 ระดับ การวิเคราะห์ข้อมูลใช้สถิติ ร้อยละ ค่าเฉลี่ย ส่วนเบี่ยงเบนมาตรฐาน การทดสอบค่าที (t-test) และการวิเคราะห์ความแปรปรวนทางเดียว (One-way ANOVA)ผลการวิจัยพบว่า ภาวะผู้นำทางวิชาการของผู้บริหารสถานศึกษาโดยรวมอยู่ในระดับมาก (𝑥̅ = 4.29, S.D. = 0.57) และเมื่อพิจารณาเป็นรายด้าน พบว่าทุกด้านอยู่ในระดับมาก โดยด้านที่มีค่าเฉลี่ยสูงสุดคือ ด้านการติดตามความก้าวหน้าของนักเรียน ผลการเปรียบเทียบจำแนกตามเพศ อายุ และประสบการณ์การทำงาน พบว่าไม่แตกต่างกันอย่างมีนัยสำคัญทางสถิติ ผลการวิจัยชี้ให้เห็นว่าผู้บริหารสถานศึกษามีภาวะผู้นำทางวิชาการในระดับสูงทุกด้าน สามารถใช้เป็นข้อมูลอ้างอิงในการพัฒนาศักยภาพผู้นำทางการศึกษาให้มีบทบาทเชิงรุกและสร้างสรรค์ต่อการยกระดับคุณภาพการเรียนรู้ของผู้เรียน
ชนากานต์ คุ้มนุ่น
นันทิยา น้อยจันทร์
ทฤษฎีสีของชาร์ลส์ บลองก์ กับจิตรกรรมภาพดอกไม้ของวินเซนต์ แวน โกะห์ ในปารีสและโพรวองซ์
งานวิจัยนี้เป็นไปเพื่อศึกษาการใช้ทฤษฎีสีของชาร์ลส์ บลองก์ผ่านจิตรกรรมภาพดอกไม้ในจิตรกรรมของวินเซนต์แวน โกะห์ ที่วาดในเมืองปารีสและเมืองในโพรวองซ์ ในช่วงปี ค.ศ. 1886 - 1890 โดยมุ่งเน้นการเปรียบเทียบผลงานที่สร้างขึ้นในสองช่วงเวลาและสถานที่สำคัญ ได้แก่ เมืองปารีสและเมืองในโพรวองซ์ ประเทศฝรั่งเศส ร่วมกับลักษณะสภาพแสงในแต่ละสภาพแวดล้อมที่มีต่อผลการใช้ทฤษฎีสีของชาร์ลส์ บลองก์ของศิลปินด้วยวิธีการวิจัยเชิงคุณภาพ โดยใช้กลุ่มตัวอย่างในการวิจัยจำนวน 14 ภาพ แบ่งออกเป็นภาพวาดในเมืองปารีสจำนวน 7 ภาพ และภาพวาดที่เมืองในโพรวองซ์ จำนวน 7 ภาพ เพื่อทำการวิเคราะห์ร่วมกับชุดข้อมูลและทฤษฎีที่รวบรวมไว้ พร้อมอภิปรายสรุปผลในรูปแบบการพรรณนา ผลการวิจัยพบว่าวินเซนต์ แวน โกะห์มีความเข้าใจและประยุกต์ใช้ทฤษฎีสีทั้ง 5 หัวข้อของชาร์ลส์ บลองก์ ได้แก่ กฎของสีคู่ตรงข้าม สีขาวและสีดำ การผสานสีทางสายตา สีเลื่อมพราย และสีของแสงอย่างเป็นระบบและมีพัฒนาการอย่างต่อเนื่อง โดยมีการเปลี่ยนแปลงการใช้สีสอดคล้องกับการเปลี่ยนแปลงของลักษณะแสงที่เปลี่ยนแปลงไปตามสภาพภูมิประเทศของทั้งสองเมือง
ทิพวัลย์ ยารังฝั้น
ชัยยศ อิษฎ์วรพันธุ์
การศึกษาปัจจัยด้านความพร้อมใช้เครื่องจักรในกระบวนการอุตสาหกรรมผลิตสารเคมี
อุตสาหกรรมเคมีเป็นระบบการผลิตที่ซับซ้อนและมีความเสี่ยงด้านความปลอดภัยสูง เครื่องจักรจึงมีบทบาทสำคัญในการควบคุมพารามิเตอร์เพื่อความต่อเนื่องและคุณภาพของผลิตภัณฑ์ และจำเป็นต้องปฏิบัติตามกฎหมายที่เกี่ยวข้องอย่างเคร่งครัด เช่น พระราชบัญญัติโรงงาน ข้อบังคับ กนอ. และกฎกระทรวงแรงงาน ดังนั้น การประเมิน “ความพร้อมใช้เครื่องจักร” (Machine Availability) จึงมีความสำคัญอย่างยิ่ง บทความนี้มีวัตถุประสงค์เพื่อศึกษาตัวแปร วิธีการวิจัย และผลการวิจัยจากต่างประเทศเกี่ยวกับการประเมินความพร้อมใช้เครื่องจักรในอุตสาหกรรมเคมี โดยใช้ระเบียบวิธีวิจัยเชิงเอกสารและการสังเคราะห์กรอบแนวคิด ผลการศึกษาพบว่า ตัวชี้วัดพื้นฐานที่ถูกนำมาใช้ประกอบด้วย ประสิทธิผลโดยรวมของเครื่องจักร (OEE), เวลาเฉลี่ยระหว่างความล้มเหลว (MTBF) และ เวลาเฉลี่ยในการซ่อมแซม (MTTR) รวมถึงการใช้เทคโนโลยีขั้นสูง เช่น การเรียนรู้ของเครื่อง (Machine Learning), ปัญญาประดิษฐ์ (AI) และ อินเทอร์เน็ตของสรรพสิ่ง (IoT) ในการพยากรณ์ความล้มเหลว แม้ว่างานวิจัยสากลจะมีความก้าวหน้าในมิติทางเทคนิคเหล่านี้ แต่ยังขาดการบูรณาการมิติของข้อบังคับทางกฎหมายและความปลอดภัยเข้ากับตัวชี้วัดความพร้อมใช้เครื่องจักรอย่างเป็นระบบ การศึกษานี้จึงได้สร้าง กรอบแนวคิดเชิงสังเคราะห์แบบองค์รวม ที่เชื่อมโยงปัจจัยทางเทคนิคเข้ากับมิติทางกฎหมาย ซึ่งจะเป็นรากฐานสำคัญสำหรับการวิจัยเชิงประจักษ์ต่อไป
ชัยวัฒน์ ภู่วรกุลชัย
ทัศนคติที่มีต่อการใช้หมวกนิรภัยของนักศึกษาวิทยาลัยสหเวชศาสตร์ มหาวิทยาลัยราชภัฏสวนสุนันทา
อุบัติเหตุทางถนนเป็นปัญหาสาธารณสุขที่ส่งผลกระทบอย่างรุนแรงต่อชีวิตและทรัพย์สิน โดยเฉพาะใน กลุ่มเยาวชนและนักศึกษาที่มีการใช้รถจักรยานยนต์สูง การศึกษาครั้งนี้มีวัตถุประสงค์เพื่อสำรวจทัศนคติของนักศึกษาวิทยาลัยสหเวชศาสตร์ มหาวิทยาลัยราชภัฏสวนสุนันทา วิทยาเขตสมุทรสงคราม ที่มีต่อการใช้หมวกนิรภัย การวิจัยเป็นแบบเชิงปริมาณ ลักษณะการวิจัยเชิงสำรวจ ใช้แบบสอบถามเป็นเครื่องมือหลัก กลุ่มประชากรคือ นักศึกษาทั้งหมด 972 คน โดยใช้การสุ่มตัวอย่างแบบเฉพาะเจาะจง (Purposive Sampling) ตามสูตรของ Taro Yamane ได้กลุ่มตัวอย่าง 292 คน วิเคราะห์ข้อมูลด้วยสถิติเชิงพรรณนา ได้แก่ ค่าเฉลี่ย และร้อยละ ผลการศึกษาพบว่า นักศึกษามีทัศนคติต่อการใช้หมวกนิรภัยอยู่ในระดับ “เห็นด้วยมากที่สุด” (ค่าเฉลี่ยรวม 4.50) โดยเห็นว่าการสวมหมวกนิรภัยช่วยลดความรุนแรงจากการบาดเจ็บที่ศีรษะและควรสวมทุกครั้งเมื่อขับขี่ แม้ระยะทางสั้น เพศหญิงมีทัศนคติเชิงบวกสูงกว่าเพศชายเล็กน้อย ขณะที่นักศึกษาชั้นปีที่สูงกว่าและผู้ที่เรียนในสาขาการส่งเสริมสุขภาพมีทัศนคติเชิงบวกมากที่สุด รายได้ไม่ได้มีผลต่อทัศนคติอย่างมีนัยสำคัญ ผลการศึกษาชี้ให้เห็นว่านักศึกษาส่วนใหญ่ตระหนักถึงความสำคัญของการสวมหมวกนิรภัย แต่ยังมีอุปสรรคด้านความรู้สึก ไม่สะดวกและปัจจัยทางสังคม ข้อเสนอแนะคือ ควรจัดกิจกรรมส่งเสริมการใช้หมวกนิรภัยที่เน้นการปรับเปลี่ยนทัศนคติ เช่น กิจกรรมจำลองสถานการณ์หรือเวิร์กช็อป และพัฒนามาตรการควบคุมในเขตมหาวิทยาลัยอย่างเข้มงวด รวมทั้งศึกษาปัจจัยเชิงลึกเพิ่มเติมเพื่อพัฒนาแนวทางการส่งเสริมพฤติกรรมที่ยั่งยืนต่อไป
นภารัตน์ คิ้วศุภกร
ศิริลักษณ์ จิตต์ระเบียบ
ศุภะลักษณ์ ฟักคำ
กาญจนา ศรีสวัสดิ์
การพัฒนาสื่อการเรียนรู้ไมโครเลิร์นนิ่ง เพื่อส่งเสริมความสามารถในการเรียนรู้ด้วยตนเอง เรื่อง แบบจำลอง OSI Model สำหรับนักเรียนระดับประกาศนียบัตรวิชาชีพ ชั้นปีที่ 2
การวิจัยนี้มีวัตถุประสงค์เพื่อพัฒนาและประเมินประสิทธิภาพของสื่อไมโครเลิร์นนิ่ง เรื่อง แบบจำลอง OSI Model รวมถึงประเมินความสามารถในการเรียนรู้ด้วยตนเอง ผลสัมฤทธิ์ทางการเรียน และความพึงพอใจของผู้เรียน การวิจัยนี้ใช้ระเบียบวิธีวิจัยเชิงทดลองแบบกลุ่มเดียวทดสอบก่อนเรียนและหลังเรียน (One-Group Pretest–Posttest Design) โดยพัฒนาสื่อตามหลัก ADDIE Model กลุ่มตัวอย่างคือ นักเรียน ปวช. ชั้นปีที่ 2 สาขาวิชาเทคโนโลยีธุรกิจดิจิทัล จำนวน 50 คน ผลการวิจัย พบว่า สื่อไมโครเลิร์นนิ่งที่พัฒนาขึ้นมีค่าความเที่ยงตรงเชิงเนื้อหา (IOC) เฉลี่ยรวมอยู่ที่ 0.86 และมีประสิทธิภาพตามเกณฑ์ E1/E2 เท่ากับ 81.12/89.73 ซึ่งสูงกว่าเกณฑ์ที่ตั้งไว้ 80/80 นอกจากนี้ คะแนนผลสัมฤทธิ์ทางการเรียนหลังเรียน ( = 26.92) สูงกว่าก่อนเรียน ( = 14.50) อย่างมีนัยสำคัญทางสถิติที่ระดับ 0.01 ผู้เรียนยังมีความสามารถในการเรียนรู้ด้วยตนเองและความพึงพอใจโดยรวมอยู่ในระดับมากที่สุด ( = 4.50 และ = 4.57 ตามลำดับ) ซึ่งสรุปได้ว่า สื่อไมโครเลิร์นนิ่งนี้มีประสิทธิผลในการพัฒนาทั้งผลสัมฤทธิ์ทางการเรียนและความสามารถในการเรียนรู้ด้วยตนเองของผู้เรียน
ชนินทร์ ตั้งพานทอง
แนวทางการพัฒนาภาวะผู้นำเชิงกลยุทธ์ของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาสมุทรสาคร
การวิจัยนี้จึงมีวัตถุประสงค์ 1) เพื่อศึกษาระดับภาวะผู้นำเชิงกลยุทธ์ของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาสมุทรสาคร 2) เพื่อเสนอแนวทางการพัฒนาภาวะผู้นำเชิงกลยุทธ์ของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาสมุทรสาคร เป็นการวิจัย รูปแบบผสมวิธี ประกอบด้วย การวิจัยเชิงปริมาณ และการวิจัยเชิงคุณภาพ โดยใช้แบบสอบถาม และ แบบสัมภาษณ์ เป็นเครื่องมือในการเก็บรวบรวมข้อมูล กลุ่มตัวอย่าง ได้แก่ 1) ผู้บริหารสถานศึกษา จำนวน 92 คน 2) ครูผู้สอน จำนวน 235 คน รวมทั้งสิ้น 327 คน ได้มาโดยวิธีหาขนาดของกลุ่มตัวอย่าง โดยใช้ตารางการประมาณการขนาดกลุ่มตัวอย่างของเครจซี่และมอร์แกน เก็บรวมรวบข้อมูลโดยมีผู้ตอบกลับ จำนวน 322 คน คิดเป็นร้อยละ 98.47 ผู้ให้ข้อมูลสำคัญในการสัมภาษณ์ จำนวน 5 คน ได้มาโดยการเลือกแบบเจาะจง การวิเคราะห์ข้อมูลเชิงปริมาณ โดยใช้สถิติหาค่าความถี่ ค่าร้อยละ ค่าเฉลี่ย และส่วนเบี่ยงเบนมาตรฐาน สำหรับข้อมูลเชิงคุณภาพใช้การวิเคราะห์ข้อมูลด้วยการวิเคราะห์เนื้อหา ผลกรวิจัยพบว่า 1) ระดับภาวะผู้นำเชิงกลยุทธ์ของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาสมุทรสาคร โดยภาพรวมอยู่ในระดับมาก 2) แนวทางการพัฒนาภาวะผู้นำเชิงกลยุทธ์ของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาสมุทรสาคร มี 5 ด้าน ได้แก่ 1) ด้านการวางแผนกลยุทธ์ 2) ด้านการมีวิสัยทัศน์ 3) ด้านการกำหนดกลยุทธ์ 4) ด้านการนำกลยุทธ์ไปปฏิบัติ และ 5) ด้านการสร้างวัฒนธรรมองค์กร พบว่า แนวทางการพัฒนาภาวะผู้นำเชิงกลยุทธ์ของผู้บริหารสถานศึกษาในสังกัดสำนักงานเขตพื้นที่การศึกษาประถมศึกษาสมุทรสาคร ควรมุ่งพัฒนาผู้บริหารให้มีความสามารถในการคิด วิเคราะห์ และวางแผนเชิงกลยุทธ์อย่างเป็นระบบ โดยคำนึงถึงบริบทเฉพาะของพื้นที่จังหวัดสมุทรสาคร ซึ่งมีความหลากหลายทั้งด้านเศรษฐกิจ สังคม และวัฒนธรรม ผู้บริหารควรกำหนดวิสัยทัศน์ที่ชัดเจน สะท้อนอัตลักษณ์ของโรงเรียนและตอบสนองต่อความต้องการของผู้เรียน การมีส่วนร่วมของครู บุคลากร ผู้ปกครอง และชุมชนในการกำหนดทิศทางและวางกลยุทธ์ เพื่อให้ทุกฝ่ายมีความเข้าใจและร่วมขับเคลื่อนเป้าหมายเดียวกัน กลยุทธ์ที่กำหนดควรเชื่อมโยงกับนโยบายของสำนักงานเขตพื้นที่การศึกษาประถมศึกษาสมุทรสาคร และสามารถนำไปปฏิบัติได้จริงผ่านแผนปฏิบัติการรายปีที่ชัดเจน มีตัวชี้วัด กิจกรรม และระบบติดตามประเมินผลอย่างต่อเนื่อง รวมถึงใช้การนิเทศ ติดตาม และการพัฒนาแบบ Coaching & Mentoring เพื่อเสริมสร้างศักยภาพบุคลากร และการสร้างวัฒนธรรมองค์กรที่เข้มแข็ง มีค่านิยมร่วม ความโปร่งใส และความผูกพันต่อองค์กร จะช่วยสร้างแรงจูงใจและความสามัคคีภายในโรงเรียน ทำให้สถานศึกษาสามารถพัฒนาเป็นองค์กรแห่งการเรียนรู้ที่มีคุณภาพ เพื่อให้สถานศึกษาบรรลุตามนโยบายและมาตรฐานการศึกษาที่สถานศึกษากำหนดให้มีประสิทธิภาพ
นันทิชา ชื่นสว่าง
การพัฒนาแชทบอท Line official account ตอบคำถามอัตโนมัติ สำหรับธุรกิจค้าปลีกประเภทแฟชั่นมุสลิมในสามจังหวัดชายแดนภาคใต้
การวิจัยนี้มีวัตถุประสงค์เพื่อ (1) พัฒนาแชทบอทที่สามารถตอบคำถามอัตโนมัติบน LINE Official Account สำหรับธุรกิจค้าปลีกประเภทแฟชั่นมุสลิมในสามจังหวัดชายแดนภาคใต้ (2) ประเมินประสิทธิภาพการให้บริการอิเล็กทรอนิกส์ และ (3) ประเมินความพึงพอใจของผู้ใช้งานที่มีต่อระบบแชทบอทที่พัฒนาขึ้น กลุ่มตัวอย่างประกอบด้วยผู้ประกอบการธุรกิจจำนวน 9 คน (ปัตตานี ยะลา และนราธิวาส จังหวัดละ 3 ร้าน) และผู้ใช้บริการจำนวน 120 คน เครื่องมือที่ใช้ในการวิจัยประกอบด้วยแบบสัมภาษณ์แบบมีโครงสร้าง แบบสอบถามประเมินประสิทธิภาพการให้บริการอิเล็กทรอนิกส์ และแบบสอบถามประเมินความพึงพอใจ วิเคราะห์ข้อมูลด้วยค่าร้อยละ ค่าเฉลี่ย และส่วนเบี่ยงเบนมาตรฐาน ผลการวิจัยพบว่า ประสิทธิภาพการให้บริการอิเล็กทรอนิกส์อยู่ในระดับมาก ( = 4.32, S.D. = 0.65) และความพึงพอใจของผู้ใช้งานอยู่ในระดับมาก ( = 4.31, S.D. = 0.71) แสดงให้เห็นว่าแชทบอทที่พัฒนาขึ้นมีประสิทธิภาพในการตอบคำถามได้ถูกต้อง รวดเร็ว และสอดคล้องกับบริบททางวัฒนธรรมและศาสนาในพื้นที่ สามารถนำไปสู่การยกระดับธุรกิจรายย่อยในพื้นที่ชายแดนภาคใต้ให้สามารถแข่งขันได้ในยุคเศรษฐกิจดิจิทัล
นิฟาติน สะดียามู
วิโรจน์ ไพบูลย์เวชสวัสดิ์
อับบ๊าส พาลีเขตต์
ศึกษากลยุทธ์การตลาดของนายหน้าติ๊กต๊อกที่ประสบความสำเร็จในพื้นที่ จังหวัดชายแดนภาคใต้
การวิจัยครั้งนี้มีวัตถุประสงค์เพื่อศึกษากลยุทธ์การตลาดของนายหน้า ติ๊กต๊อก ที่ประสบความสำเร็จในพื้นที่จังหวัดชายแดนภาคใต้ โดยใช้ระเบียบวิธีวิจัยแบบผสมผสาน เก็บข้อมูลจากนายหน้า TikTok จำนวน 32 ราย ผลการวิจัยพบว่า ผู้ตอบส่วนใหญ่เป็นเพศหญิง ร้อยละ 75.0 อายุ 26–30 ปี ร้อยละ 65.6 มีรายได้เฉลี่ย 5,000–10,000 บาทต่อเดือน ร้อยละ 53.1 และมีประสบการณ์ 3–4 ปี ร้อยละ 53.1 ผลการวิเคราะห์เชิงปริมาณพบว่าผู้ตอบมีความคิดเห็นในระดับเห็นด้วยอย่างยิ่งทุกด้าน โดยด้านลักษณะประชากรศาสตร์มีค่าเฉลี่ย =4.39, SD=0.42 ด้านการสร้างคอนเทนต์ =4.45, SD=0.52 ด้านการสร้างแรงจูงใจ =4.73,SD=0.32 ด้านการมีส่วนร่วม =4.67, SD=0.32 และด้านความน่าเชื่อถือ =4.66, SD=0.29 ซึ่งด้านการสร้างแรงจูงใจมีคะแนนสูงสุด แสดงว่าการใช้ภาพหรือวิดีโอที่ดึงดูดสามารถกระตุ้นความต้องการซื้อของลูกค้าได้อย่างมีประสิทธิภาพ ผลเชิงคุณภาพสอดคล้องกับเชิงปริมาณ โดยนายหน้าที่ประสบความสำเร็จมักสร้างคอนเทนต์อย่างสม่ำเสมอ เข้าใจเทรนด์ เลือกสินค้าที่ตนใช้จริง และสื่อสารด้วยความจริงใจ โดยเฉพาะการใช้ภาษามลายูร่วมกับภาษาไทยช่วยเพิ่มความใกล้ชิดกับผู้ชมในพื้นที่ สรุปได้ว่าความสำเร็จของนายหน้า ติ๊กต๊อก เกิดจากการผสมผสานระหว่างแรงจูงใจ ความเข้าใจผู้บริโภค การมีส่วนร่วม และความน่าเชื่อถือ ซึ่งเป็นปัจจัยสำคัญที่ช่วยเสริมความยั่งยืนทางธุรกิจ
เจะนูรีซา เจะซามะ
วสันตนาวิน หรินทร์ปพนวิช
การพัฒนาเมนูอัจฉริยะบนระบบ QR code ร่วมกับการวิเคราะห์พฤติกรรมลูกค้าเพื่อแสดงเมนูแบบไดนามิกสำหรับร้านอาหารขนาดเล็ก
การวิจัยนี้มีวัตถุประสงค์เพื่อศึกษาความต้องการเมนูอัจฉริยะบนระบบ QR Code สำหรับร้านอาหารขนาดเล็ก และพัฒนาระบบที่สามารถวิเคราะห์พฤติกรรมการสั่งอาหารของลูกค้า เพื่อนำมาใช้ในการปรับเปลี่ยนเมนูแบบไดนามิก กลุ่มตัวอย่างประกอบด้วยผู้ประกอบการร้านอาหารจำนวน 10 คน ที่เก็บข้อมูลด้วยการสัมภาษณ์เชิงลึกและผู้บริโภค 30 คน ที่เก็บข้อมูลด้วยแบบสอบถามเครื่องมือที่ใช้ในการวิจัยคือแบบสัมภาษณ์และแบบสอบถามที่ผ่านการตรวจสอบความตรงเชิงผลการวิจัยพบว่าวิเคราะห์ข้อมูลด้วยสถิติเชิงพรรณนา ได้แก่ ค่าเฉลี่ย ส่วนเบี่ยงเบนมาตรฐานและการวิเคราะห์เนื้อหา จากข้อมูลที่ได้จากการสัมภาษณ์ผู้วิจัยได้พัฒนาระบบเมนูอัจฉริยะบน QR Code ที่มีคุณสมบัติการแสดงผลแบบไดนามิกและนำไปทดลองใช้กับผู้บริโภคผู้ใช้งานมีความพึงพอใจต่อระบบโดยรวมอยู่ในระดับมากที่สุด (𝑥̄ = 4.82, S.D. = 0.42) เมื่อพิจารณาเป็นรายด้านพบว่า ด้านการออกแบบและความสวยงามได้รับคะแนนสูงสุดโดยเฉพาะความสวยงามของการออกแบบ (𝑥̄ = 4.97) และด้านการแสดงผลแบบไดนามิกที่สามารถปรับเมนูตามช่วงเวลา (𝑥̄ = 4.97) การปรับเปลี่ยนตามเทศกาล (𝑥̄ = 4.90) และการปรับเนื้อหาตามพฤติกรรมผู้ใช้ (𝑥̄ = 4.87) ระบบที่พัฒนาขึ้นสามารถลดต้นทุนการพิมพ์เมนู อัพเดตข้อมูลได้ทันทีและแสดงเมนูยอดนิยมตามพฤติกรรมการสั่งซื้อจริงซึ่งช่วยเพิ่มประสิทธิภาพการดำเนินงานและสร้างประสบการณ์ที่เฉพาะบุคคลให้กับลูกค้าได้อย่างมีประสิทธิผล
ต่วนอาซูรา ฮะยีมา
นัสเราะห์ แลซาเยะ
มารูนี หะยีวาเงาะ
เทคนิคการฉีดฟิลเลอร์ Hyaluronic Acid (HA) เพื่อหลีกเลี่ยงการเกิดก้อนสำหรับแก้ไขร่องน้ำตา พร้อมการติดตามผลและประเมินด้วยอัลตราซาวด์
ร่องน้ำตา เป็นปัญหาด้านความงามที่พบได้บ่อย การรักษาด้วย HA filler (Hyaluronic Acid Filler) โดยปกติมี 2 แบบหลัก ๆ ได้แก่ เชื่อมพันธะ (Cross linked) ซึ่งเป็นแบบที่นิยมมากกว่าสำหรับการปรับรูปหน้าและแบบไม่เชื่อมพันธะ (Non-cross linked) เนื่องจากสะดวก ปลอดภัย อย่างไรก็ตาม เทคนิคการฉีดที่ไม่เหมาะสมอาจทำให้เกิดภาวะแทรกซ้อน เช่น การเกิดก้อน หรือความไม่เรียบเนียน การศึกษานี้มีวัตถุประสงค์เพื่อพัฒนาเทคนิคการฉีด HA filler (Hyaluronic Acid Filler) แบบใหม่ที่วางสารเติมเต็มบริเวณได้แก่ ช่องว่างบริเวณหน้าแก้ม, ไขมันใต้ตาชั้นลึกและ ไขมันชั้นตื้น โดยใช้เข็มปลายทู่พร้อมติดตามด้วยอัลตราซาวด์ความละเอียดสูงเพื่อประเมินตำแหน่งและความแม่นยำของการฉีดฟิลเลอร์ในช่วงหลังทำทันที, 1 เดือน และ 3 เดือน โดยทำการศึกษาในอาสาสมัครชาวไทยเพศหญิง จำนวน 5 ราย อายุ 20–40 ปี ผลการศึกษา พบว่าความลึกของร่องน้ำตาลดลงหลังทำทันที และคงที่ในเดือนที่ 1 และ 3 การประเมินความพึงพอใจของอาสาสมัครพบว่า อยู่ในระดับสูงในทุกช่วงเวลา และไม่พบภาวะแทรกซ้อนรุนแรง จากนั้นติดตามด้วยอัลตราซาวด์ในงานวิจัยนี้ พบว่ามีความแม่นยำของการฉีดฟิลเลอร์อยู่ในระดับความลึกที่ถูกต้อง
บวรเทพ พุชงค์เจริญ
ศุภะรุจ เลื่องอรุณ
ฉันทวัฒน์ เกษมเนตร
การศึกษาความตระหนัก ความพึงพอใจ และการมีส่วนร่วมต่อการจัดการสิ่งแวดล้อมของผู้พักอาศัย ในอาคารชุดแห่งหนึ่ง
การวิจัยครั้งนี้มีวัตถุประสงค์เพื่อศึกษาระดับความตระหนัก ระดับความพึงพอใจ ระดับการมีส่วนรวม และปัจจัยส่วนบุคคลที่มีผลต่อระดับความตระหนักระดับความพึงพอใจ ระดับการมีส่วนรวมต่อการจัดการสิ่งแวดล้อมของผู้พักอาศัยในอาคารชุด โดยเก็บจากกลุ่มตัวอย่าง จำนวน 323 ตัวอย่าง ผลการวิจัยพบว่า กลุ่มตัวอย่างส่วนใหญ่เป็นเพศชาย ร้อยละ 54 มีอายุอยู่ในช่วง 41-50 ปีขึ้นไป การศึกษาอยู่ในระดับสูงกว่าปริญญาตรี รายได้ 50,000.00 บาท-60,000.00 บาท ระยะเวลาในการพักอาศัย 3-5 ปีขั้นไป มีความตระหนักต่อการจัดการสิ่งแวดล้อม ภาพรวมอยู่ในระดับมากที่สุด (X̅) = 4.41: S.D. = 0.19 มีความพึงพอใจต่อการจัดการสิ่งแวดล้อม ภาพรวมอยู่ในระดับมากที่สุด (X̅) = 4.42: S.D. = 0.19 การมีส่วนร่วมต่อการจัดการสิ่งแวดล้อมของผู้พักอาศัยภายในห้องพัก ภาพรวมอยู่ในระดับมากที่สุด (X̅) = 4.38: S.D. = 0.26 ปัจจัยส่วนบุคคลที่มีผลต่อระดับความตระหนักต่อการจัดการสิ่งแวดล้อมของผู้พักอาศัย พบว่า ผู้พักอาศัย มีเพศ อายุ ระดับการศึกษาสูงสุด และระยะเวลาในการพักอาศัยแตกต่างกัน มีระดับความตระหนักต่อการจัดการสิ่งแวดล้อม ไม่แตกต่างกัน ส่วนผู้พักอาศัยทีมีสถานภาพในครัวเรือน และรายได้ แตกต่างกัน มีความตระหนักต่อการจัดการสิ่งแวดล้อมแตกต่างกันที่ระดับนัยสำคัญ .05 ด้านระดับความพึงพอใจต่อการจัดการสิ่งแวดล้อมของผู้พักอาศัย พบว่า ผู้พักอาศัยที่มี เพศ อายุ และระยะเวลาในการพักอาศัยแตกต่างกัน มีระดับความพึงพอใจต่อการจัดการสิ่งแวดล้อมไม่แตกต่างกัน ส่วนผู้พักอาศัยที่มีสถานภาพในครัวเรือน ระดับการศึกษาสูงสุด และรายได้ แตกต่างกัน มีระดับความพึงพอใจต่อการจัดการสิ่งแวดล้อมแตกต่างกันที่ระดับนัยสำคัญ .05 ด้านระดับการมีส่วนรวมต่อการจัดการสิ่งแวดล้อมของผู้พักอาศัย พบว่า ผู้พักอาศัยที่มี เพศ รายได้และระยะเวลาในการพักอาศัยแตกต่างกันมีระดับการมีส่วนรวมต่อการจัดการสิ่งแวดล้อมไม่แตกต่างกัน ส่วนผู้พักอาศัยที่มีสถานภาพในครัวเรือน อายุ และระดับการศึกษาสูงสุดแตกต่างกันมีระดับความพึงพอใจต่อการจัดการสิ่งแวดล้อมแตกต่างกันที่ระดับนัยสำคัญ .05
บัญชา ศรีจันทร์ไทร
ชัยศรี ธาราสวัสดิ์พิพัฒน์
การศึกษาการแพร่ระบาดและการพิสูจน์หลักฐานของยาเสพติดในเขตพื้นที่จังหวัดพิจิตร กรณีศึกษากลุ่มเมทแอมเฟตามีน (ยาบ้า, ยาไอซ์) และคีตามีน (ยาเค)
การศึกษาครั้งนี้มีวัตถุประสงค์เพื่อศึกษา ลักษณะทางกายภาพ องค์ประกอบของยาเสพติด ปัจจัยที่ส่งผลต่อการแพร่ระบาดของยาเสพติกกลุ่มเมทแอมเฟตามีน (ยาบ้า, ยาไอซ์) และคีตามีน (ยาเค) ที่แพร่ระบาดในเขตพื้นที่จังหวัดพิจิตร กลุ่มตัวอย่าง คือ พนักงานสอบสวน และผู้ตรวจพิสูจน์ที่ปฎิบัติหน้าที่ในเขตพื้นที่จังหวัดพิจิตร ซึ่งเป็นบุคคลที่มีความรู้และมีประสบการณ์ในการทำงานด้านยาเสพติด ผลการวิจัยพบว่า ผู้ให้ข้อมูลหลักเป็นเพศชาย มีชั้นยศระดับร้อยตำรวจเอก และปฏิบัติงานในตำแหน่งรองสารวัตร (สอบสวน) จบการศึกษาในระดับปริญญาตรี และมีประสบการณ์ทำงานด้านยาเสพติดมากกว่า 4 ปี ผลการสัมภาษณ์เชิงลึก พบว่า ยาเสพติดกลุ่มเมทแอมเฟตามีน (ยาบ้า) มีการเปลี่ยนแปลงมากทั้งในด้านสี ขนาด น้ำหนัก และสัญลักษณ์ ต่างจากกลุ่มเมทแอมเฟตามีน (ยาไอซ์) ที่มีลักษณ์ทางกายภาพคล้ายกัน โดยองค์ประกอบมีสารประกอบหลักเป็นเมทแอมเฟตามีน ส่วนยาเสพติดกลุ่มคีตามีน มีสารประกอบหลักเป็นคีตามีน โดยแหล่งที่มาของยาเสพติดในเขตพื้นที่จังหวัดพิจิตร กระบวนการขนส่งยาเสพติดที่ แพร่ระบาดในเขตพื้นที่จังหวัดพิจิตร มีรูปแบบการขนส่งสลับซับซ้อนทำอย่างเป็นขบวนการ ซึ่งมีปัจจัยที่ส่งผลต่อการแพร่ระบาดในเขตพื้นที่ ได้แก่ ด้านสภาพแวดล้อม ด้านเศรษฐกิจ โดยลักษณะการแพร่ระบาดของยาเสพติดมักจะเลือกใช้สถานที่เป็นพื้นที่ที่ห่างไกลจากหมู่บ้าน รวมถึงเป็นแหล่งที่มีความสัมพันธ์กับแหล่งมั่วสุมของเยาวชน กลุ่มคนที่เสพยาเสพติดประกอบด้วย กลุ่มแรงงานรับจ้าง กลุ่มกรรมกรแบกหาม และกลุ่มเยาวชน
บัณฑิต แท่นประเสริฐกุล
ปัจจัยที่ส่งผลต่อภาพลักษณ์ของสถานศึกษาอาชีวศึกษาในสถาบันการอาชีวศึกษา กรุงเทพมหานคร
การวิจัยนี้จึงมีวัตถุประสงค์ มีวัตถุประสงค์ 1) เพื่อศึกษาระดับของปัจจัยที่ส่งผลต่อภาพลักษณ์ของสถานศึกษาอาชีวศึกษา ในสถาบันการอาชีวศึกษา กรุงเทพมหานคร 2) เพื่อศึกษาระดับภาพลักษณ์ของสถานศึกษาอาชีวศึกษาในสถาบันการอาชีวศึกษา กรุงเทพมหานคร 3) เพื่อศึกษาความสัมพันธ์ระหว่างปัจจัยที่ส่งผลต่อภาพลักษณ์กับภาพลักษณ์ของสถานศึกษาอาชีวศึกษาในสถาบันการอาชีวศึกษา กรุงเทพมหานคร 4) เพื่อศึกษาปัจจัยที่ส่งผลต่อภาพลักษณ์ของสถานศึกษาอาชีวศึกษา ในสถาบันการอาชีวศึกษา กรุงเทพมหานคร เครื่องมือที่ใช้ในการเก็บรวบรวมข้อมูลคือแบบสอบถาม กลุ่มตัวอย่างประกอบด้วยผู้ตอบแบบสอบถามจำนวนทั้งสิ้น 256 คน ได้แก่ ผู้บริหารสถานศึกษา 19 คนและครูผู้สอน 237 คน ขนาดกลุ่มตัวอย่างกำหนดตามตารางของ เครจซี่และมอร์แกน การวิเคราะห์ข้อมูลใช้สถิติเชิงพรรณนา ได้แก่ ความถี่ ร้อยละ ค่าเฉลี่ย และส่วนเบี่ยงเบนมาตรฐาน ค่าสัมประสิทธิ์สหสัมพันธ์ของเพียร์สัน และวิเคราะห์การถดถอยพหุคูณ ผลการวิจัยพบว่า 1) ระดับความคิดเห็นโดยรวมเกี่ยวกับปัจจัยที่ส่งผลต่อภาพลักษณ์ของสถานศึกษาอาชีวศึกษาอยู่ในระดับมาก 2) ระดับภาพลักษณ์ของสถานศึกษาอาชีวศึกษาในสถาบันการอาชีวศึกษากรุงเทพมหานคร โดยภาพรวมอยู่ในระดับมาก 3) ปัจจัยที่ส่งผลต่อภาพลักษณ์ มีความสัมพันธ์ทางบวกกับภาพลักษณ์ของสถานศึกษาในสถาบันการอาชีวศึกษา กรุงเทพมหานคร อย่างมีนัยสำคัญทางสถิติที่ระดับ 0.1 มีค่าอยู่ระหว่าง .843 ถึง .924 และ 4) ปัจจัยที่ส่งผลต่อภาพลักษณ์กับภาพลักษณ์ของสถานศึกษาอาชีวศึกษาในสถาบันการอาชีวศึกษา กรุงเทพมหานคร จากตัวแปรอิสระทั้ง 6 ตัวแปร พบว่ามี 4 ตัวแปรที่ส่งผลต่อภาพลักษณ์ของสถานศึกษาอย่างมีนัยสำคัญทางสถิติที่ระดับ .05 ได้แก่ ปัจจัยด้านความศรัทธา , ปัจจัยด้านครูและบุคลากรทางการศึกษา , ปัจจัยด้านบรรยากาศ อาคารและสถานที่ และ ปัจจัยด้านการยอมรับ
ความสัมพันธ์ระหว่างภาวะผู้นำการเปลี่ยนแปลงของผู้บริหารสถานศึกษากับแรงจูงใจ ในการปฏิบัติงานของครูในสถานศึกษา สำนักงานเขตจอมทอง กรุงเทพมหานคร
การวิจัยนี้มีวัตถุประสงค์ 1) เพื่อศึกษาภาวะผู้นำการเปลี่ยนแปลงของผู้บริหารสถานศึกษา สำนักงานเขตจอมทอง กรุงเทพมหานคร 2) เพื่อศึกษาแรงจูงใจในการปฏิบัติงานของครูในสถานศึกษา สำนักงานเขตจอมทอง กรุงเทพมหานคร 3) เพื่อศึกษาความสัมพันธ์ระหว่างภาวะผู้นำการเปลี่ยนแปลงของผู้บริหารสถานศึกษากับแรงจูงใจในการปฏิบัติงานของครูในสถานศึกษา สำนักงานเขตจอมทอง กรุงเทพมหานคร กลุ่มตัวอย่าง ได้แก่ ผู้อำนวยการสถานศึกษา รองผู้อำนวยการสถานศึกษาและครูสายงานการสอน สำนักงานเขตจอมทองกรุงเทพมหานคร ประจำปีการศึกษา 2567 จำนวน 181 คน เครื่องมือที่ใช้ในการวิจัย คือแบบสอบถาม สถิติที่ใช้ในการวิเคราะห์ข้อมูล ได้แก่ ค่าความถี่ ค่าร้อยละ ค่าเฉลี่ย ค่าเบี่ยงเบนมาตรฐาน ค่าสัมประสิทธิ์สหสัมพันธ์แบบเพียร์สัน ผลการวิจัยพบว่า 1) ภาวะผู้นำการเปลี่ยนแปลงของผู้บริหารสถานศึกษา สำนักงานเขตจอมทอง กรุงเทพมหานคร โดยภาพรวมอยู่ในระดับมาก 2) แรงจูงใจในการปฏิบัติงานของครูในสถานศึกษา สำนักงานเขตจอมทอง กรุงเทพมหานคร โดยภาพรวมอยู่ในระดับมาก 3) ความสัมพันธ์ระหว่างภาวะผู้นำการเปลี่ยนแปลงของผู้บริหารสถานศึกษากับแรงจูงใจในการปฏิบัติงานของครูในสถานศึกษา สำนักงานเขตจอมทอง กรุงเทพมหานคร โดยภาพรวมมีความสัมพันธ์ในระดับปานกลาง อย่างมีนัยสำคัญทางสถิติที่ระดับ .01 ในลักษณะคล้อยตามกัน
พิชญามล เพิ่มพูล
การประยุกต์ใช้แบบจำลองแถวคอยเพื่อวิเคราะห์กระบวนการให้บริการในห้องฉุกเฉินของโรงพยาบาล
งานวิจัยนี้มีวัตถุประสงค์เพื่อประยุกต์ใช้แบบจำลองแถวคอยสำหรับการวิเคราะห์กระบวนการให้บริการในห้องฉุกเฉินของโรงพยาบาล โดยมุ่งเน้นเฉพาะขั้นตอนการลงทะเบียนและการคัดแยกผู้ป่วย รวมถึงเพื่อเปรียบเทียบแนวทางการจัดการจุดบริการระหว่างแบบแยกขั้นตอนการลงทะเบียนและการคัดแยกผู้ป่วย กับแบบรวมขั้นตอนทั้งสองเข้าด้วยกัน เพื่อหาแนวทางที่เหมาะสมในการปรับปรุงประสิทธิภาพการให้บริการ ข้อมูลที่ใช้ในงานวิจัยนี้ได้มาจากเว็บไซต์ Kaggle ซึ่งเป็นข้อมูลการเข้ารับบริการของผู้ป่วยในห้องฉุกเฉินของโรงพยาบาล การวิเคราะห์เบื้องต้นได้ทำการทดสอบการแจกแจงของข้อมูลด้วยการทดสอบคอลโมโกรอฟ-สมีร์นอฟที่ระดับนัยสำคัญ 5% พบว่าข้อมูลมีการแจกแจงแบบเลขชี้กำลัง จึงเลือกใช้แบบจำลองแถวคอย M/M/1 : FCFS/∞/∞ ในการวิเคราะห์ระบบการให้บริการ โดยพิจารณาแนวทางการจัดการจุดบริการเป็นสองแนวทาง ได้แก่ จุดบริการแยก และจุดบริการรวม ผลการวิเคราะห์พบว่า ทั้งสองแนวทางสามารถให้บริการได้อย่างมีประสิทธิภาพ โดยมีอัตราการใช้ทรัพยากรต่ำกว่า 10% แสดงว่าจุดให้บริการไม่ได้ถูกใช้งานเต็มเวลา อย่างไรก็ตาม แนวทางที่ 2 ซึ่งเป็นการรวมจุดบริการ มีอัตราการใช้ทรัพยากรและเวลารอเฉลี่ยสูงกว่าแนวทางที่ 1 เล็กน้อย แต่ช่วยลดจำนวนบุคลากรที่ต้องปฏิบัติงาน และลดการเคลื่อนย้ายผู้ป่วยระหว่างจุดบริการ ส่งผลให้การบริการมีความต่อเนื่องเหมาะสมกับโรงพยาบาลที่มีข้อจำกัดด้านบุคลากร
พีรวิชญ์ ยงยิ่งหาญ
ธิดารัตน์ อารีรักษ์
ศึกษารูปแบบการทำตลาดออนไลน์ของผู้ประกอบการ SME ขนาดเล็ก กลุ่มหัตถกรรมในจังหวัดยะลา
การวิจัยนี้มีวัตถุประสงค์เพื่อศึกษารูปแบบการทำตลาดออนไลน์ของผู้ประกอบการ SME ขนาดเล็กกลุ่มหัตถกรรมในจังหวัดยะลา โดยใช้แบบสอบถามเก็บข้อมูลจากกลุ่มตัวอย่าง 35 คน วิเคราะห์ข้อมูลด้วยความถี่ ร้อยละ ค่าเฉลี่ย และส่วนเบี่ยงเบนมาตรฐาน ผลการวิจัยพบว่า ผู้ตอบแบบสอบถามส่วนใหญ่เป็นเพศชาย ร้อยละ 57.14 อายุ 31-40 ปี ร้อยละ 54.29 ระดับการศึกษามัธยมศึกษาและปริญญาตรี ร้อยละ 22.86 ผลิตภัณฑ์ที่นิยมคือผ้าทอมือ/ผ้าพื้นเมือง เช่น ผ้าบาติก ผ้าปาเต๊ะ ผ้าไหม ผ้าฝ้าย ร้อยละ 42.86 ช่องทางจำหน่ายที่ได้รับความนิยมสูงสุดคือ Facebook Page/Facebook Marketplace ร้อยละ 44.93 เนื่องจากเข้าถึงลูกค้าได้ง่าย ร้อยละ 28.45 ผู้ประกอบการให้ความสำคัญกับส่วนประสมการตลาดด้านช่องทางการจัดจำหน่ายมากที่สุด ค่าเฉลี่ย 4.56 รองลงมาคือด้านผลิตภัณฑ์และราคา ค่าเฉลี่ย 4.53 และด้านการส่งเสริมการตลาด ค่าเฉลี่ย 4.36 โดยรวมมีความสำคัญอยู่ในระดับมาก ค่าเฉลี่ย 4.49
ฟุรกอน จันทร์สนิท
ธนาภรณ์ เกลี้ยงสีพรม
จิรารัตน์ สุวรรณะ
โซฟีร์ หะยียูโซ๊ะ
ศึกษาปัจจัยที่มีอิทธิพลต่อความสำเร็จของธุรกิจเสื้อผ้ามือสองในรูปแบบ E-Auction ของผู้ประกอบการในพื้นที่สามจังหวัดชายแดนภาคใต้
การวิจัยครั้งนี้มีวัตถุประสงค์เพื่อ (1) ศึกษารูปแบบการดำเนินธุรกิจเสื้อผ้ามือสองในรูปแบบ E-Auction ของผู้ประกอบการในพื้นที่สามจังหวัดชายแดนภาคใต้ (2) ศึกษาปัจจัยที่มีอิทธิพลต่อความสำเร็จของธุรกิจเสื้อผ้ามือสองในรูปแบบ E- Auction ของผู้ประกอบการในพื้นที่สามจังหวัดชายแดนภาคใต้ ประชากร คือ ผู้ประกอบการธุรกิจเสื้อผ้ามือสองในรูปแบบ E- Auction ที่ประสบความสำเร็จในพื้นที่สามจังหวัดชายแดนภาคใต้ กลุ่มตัวอย่าง คือ ผู้ประกอบการทั้งสิ้น 30 ราย โดยคัดเลือกลุ่มตัวอย่างแบบเจาะจง มีเกณฑ์พิจารณาจากความสําเร็จ ได้แก่ มีจำนวนผู้ติดตามไม่น้อยกว่า 1,000 คน มีกำไรสุทธิ 20-40% และมีการดำเนินการต่อเนื่องกว่า 3 ปี เครื่องมือในการวิจัย คือ แบบสอบถามประเมินค่า 5 ระดับ วิเคราะห์ข้อมูล วิเคราะห์โดยใช้ค่าร้อยละ (Percentage) ค่าเฉลี่ย (Mean) และส่วนเบี่ยงเบนมาตรฐาน (Standard Deviation) ผลการวิจัยพบว่า ปัจจัยที่มีอิทธิพลต่อความสำเร็จทั้ง 3 ด้านอยู่ในระดับมาก โดยปัจจัยด้านการตลาดและการส่งเสริมการขายมีค่าเฉลี่ยสูงสุด (= 3.95, S.D. = 0.82) รองลงมาคือปัจจัยด้านผลิตภัณฑ์และบริการ มีค่าเฉลี่ย ( = 3.73, S.D. = 0.79) และ ปัจจัยด้านเทคโนโลยีและแพลตฟอร์มมีค่าเฉลี่ย ( = 3.63, S.D. = 0.83) การวิจัยนี้แสดงให้เห็นว่าการตลาดดิจิทัลและการสร้างความน่าเชื่อถือ เป็นปัจจัยสำคัญต่อความสำเร็จของธุรกิจ E-Auction ในพื้นที่สามจังหวัดชายแดนภาคใต้
มูฮัมหมัด ซูลกิฟลี สาแม
สาธิตา แก้วเหล็ก
การศึกษาปัจจัยที่มีอิทธิพลต่อการตัดสินใจเข้าร่วมแพลตฟอร์ม Food Delivery ของผู้ประกอบการร้านอาหารตามสั่งในเขตเทศบาลนครยะลา
การวิจัยครั้งนี้ มีวัตถุประสงค์การวิจัยเพื่อศึกษาปัจจัยที่มีอิทธิพลต่อการตัดสินใจเข้าร่วมแพลตฟอร์ม Food Delivery ของผู้ประกอบการร้านอาหารตามสั่งในเขตเทศบาลนครยะลา โดยมีประชากร คือ ผู้ประกอบการร้านอาหารตามสั่งในเขตเทศบาลนครยะลาทั้งหมด 368 ราย กลุ่มตัวอย่าง คือ ผู้ประกอบการร้านอาหารตามสั่งในเขตเทศบาลนครยะลาจำนวน 192 ราย เครื่องมือที่ใช้ในการวิจัย คือ แบบสอบถาม การศึกษาปัจจัยที่มีอิทธิพลต่อการตัดสินใจเข้าร่วมแพลตฟอร์ม Food Delivery ของผู้ประกอบการร้านอาหารตามสั่งในเขตเทศบาลนครยะลา การวิเคราะห์ข้อมูลใช้ค่าเฉลี่ย (Mean) ส่วนเบี่ยงเบนมาตรฐาน (Standard Deviation) ผลการวิจัย พบว่า ผู้ตอบแบบสอบถามส่วนใหญ่ให้ความสำคัญปัจจัยด้านเทคโนโลยี (Technology Factors) มีความสำคัญในระดับมาก มีค่าเฉลี่ยเท่ากับ 4.05 รองลงมาปัจจัยด้านสิ่งแวดล้อม (Environmental Factors) มีความสำคัญในระดับมาก มีค่าเฉลี่ยเท่ากับ 4.01 และปัจจัยด้านธุรกิจ (Business Factors) มีความสำคัญในระดับมาก มีค่าเฉลี่ยเท่ากับ 3.89
มูฮำหมัด อาฟิส มามะ
สุทธินนท์ ปิยรัตน์
มูฮำมัดมายรี เจ๊ะแว
สุทัศน์ รุ่งระวิวรรณ
ปัจจัยที่มีผลต่อการตัดสินใจเข้าชมคอนเสิร์ตศิลปินไทยที่จัดแสดงในเขตกรุงเทพมหานคร
การวิจัยครั้งนี้มีวัตถุประสงค์เพื่อศึกษาปัจจัยที่มีผลต่อการตัดสินใจเข้าชมคอนเสิร์ตศิลปินไทยที่จัดแสดงในเขตกรุงเทพมหานคร กลุ่มตัวอย่างคือ ผู้ที่เคยเข้าชมคอนเสิร์ตศิลปินไทยในช่วงปี พ.ศ.2567–2568 จำนวน 400 ตัวอย่าง โดยใช้แบบสอบถามออนไลน์เป็นเครื่องมือในการเก็บรวบรวมข้อมูล สถิติที่ใช้ ได้แก่ ค่าร้อยละ ค่าเฉลี่ย ส่วนเบี่ยงเบนมาตรฐาน และการวิเคราะห์ความถดถอยเชิงพหุ ผลการวิจัยพบว่า ผู้ตอบแบบสอบถามส่วนใหญ่ มีระดับความคิดเห็นต่อปัจจัยด้านการตลาดโดยรวมอยู่ในระดับมาก และปัจจัยที่มีอิทธิพลต่อการตัดสินใจเข้าชมคอนเสิร์ตศิลปินไทยมากที่สุดคือ ด้านการส่งเสริมการตลาด รองลงมาคือ ด้านช่องทางจัดจำหน่าย และด้านปัจจัยทางกายภาพ ตามลำดับ ผลการวิเคราะห์สมการถดถอยเชิงพหุพบว่า ปัจจัยทั้ง 5 ด้านสามารถร่วมกันอธิบายความแปรปรวนของการตัดสินใจเข้าชมได้ร้อยละ 59.4 (R² = 0.594) ซึ่งอยู่ในระดับดี
บรรดิษฐ พระประทานพร
การศึกษาปริมาณวัตถุออกฤทธิ์ชนิดคีตามีนที่ส่งตรวจพิสูจน์ ณ กลุ่มงานตรวจยาเสพติด กองพิสูจน์หลักฐานกลาง สำนักงานตำรวจแห่งชาติ
การวิจัยเรื่องนี้มีจุดประสงค์เพื่อศึกษาปริมาณวัตถุออกฤทธิ์ชนิดคีตามีนที่ส่งตรวจพิสูจน์ ณ กลุ่มงานตรวจยาเสพติด กองพิสูจน์หลักฐานกลาง สำนักงานตำรวจแห่งชาติ เป็นวิจัยเชิงคุณภาพ โดยผู้วิจัยรวบรวมสถิติจากระบบเครือข่ายและงานสารสนเทศของสำนักงานพิสูจน์หลักฐานตำรวจ (F-net) ตั้งแต่ปี พ.ศ.2564 -2567 จำนวน 68 สถานีตำรวจ ในสังกัดกองบังคับการตำรวจนครบาล 3 – 9 และนำข้อมูลที่ได้มาทำการวิเคราะห์ทางสถิติ รวมถึงทำแบบสอบถามประชากรกลุ่มเป้าหมาย ผลการวิจัยพบว่าคีตามีนที่แพร่ระบาดในเขตพื้นที่กรุงเทพมหานครส่วนใหญ่มาจากบริเวณพื้นที่กองบังคับการตำรวจนครบาล 5 ซึ่งเป็นพื้นที่ที่เป็นแหล่งสถานบันเทิง มีนักท่องเที่ยวทั้งคนไทยและต่างชาติ ประกอบกับบริเวณนี้เป็นชุมชนแออัดและวัยรุ่นอาศัยอยู่เป็นจำนวนมาก ซึ่งจากการรวบรวมจำนวนคดีที่ส่งตรวจพิสูจน์เชิงปริมาณวิเคราะห์มีจำนวนมากกว่าเชิงคุณภาพวิเคราะห์ จึงสรุปได้ว่าการแพร่ระบาดของวัตถุออกฤทธิ์ชนิดคีตามีนจะเป็นลักษณะการครอบครองเพื่อจำหน่ายมากกว่าการครอบครองเพื่อเสพ โดยจำนวนคดีที่จับกุมคีตามีนในแต่ละเขตพื้นที่ ส่วนใหญ่เฉลี่ยที่ 11 - 15 คดี ต่อปี มีปริมาณของคีตามีนเฉลี่ยที่ 1.0 – 3.0 กรัมต่อคดี และปริมาณความบริสุทธิ์ของคีตามีนไฮโดรคลอไรด์อยู่ระหว่าง ร้อยละ 91 – 97 ส่วนสาเหตุที่ทำให้ผู้ติดยาเสพติดเริ่มเสพยาเสพติด พบว่า ถูกกระตุ้นจากบุคคลภายนอก ความอยากรู้อยากลอง คนในครอบครัวมีการใช้ยาเสพติด และที่อยู่อาศัยเป็นแหล่งเสื่อมโทรม
รสสุคนธ์ หนูช่วย
การประเมินประโยชน์และความคุ้มค่าของการใช้สมุนไพรไทยฟ้าทะลายโจรเทียบกับยาต้านไวรัส ในการรักษาผู้ป่วย Covid-19 ในประเทศไทย
การศึกษานี้มีวัตถุประสงค์เพื่อประเมินความคุ้มค่าทางเศรษฐศาสตร์และผลกระทบด้านสุขภาพของการใช้ฟ้าทะลายโจร (Andrographis paniculata) ในการรักษาผู้ป่วยโรคโควิด-19 ในประเทศไทย โดยใช้วิธีทบทวนวรรณกรรมอย่างเป็นระบบ (systematic literature review) จากแหล่งข้อมูลวิชาการและฐานข้อมูลทางเศรษฐศาสตร์สาธารณสุข ทั้งในประเทศและต่างประเทศ ระหว่างปี พ.ศ. 2563–2568 (ค.ศ. 2020–2025) การทบทวนวรรณกรรมพบว่า การใช้ฟ้าทะลายโจรในผู้ป่วยโควิด-19 ที่มีอาการเล็กน้อยถึงปานกลาง ช่วยลดระยะเวลาการฟื้นตัวและลดความรุนแรงของอาการ เมื่อเทียบกับการรักษาด้วยยาแผนปัจจุบัน หลักฐานเชิงเศรษฐศาสตร์สุขภาพหลายฉบับรายงานว่า การใช้ฟ้าทะลายโจรมีต้นทุนต่ำและให้ผลลัพธ์ด้านคุณภาพชีวิต (QALY) ที่อยู่ในระดับคุ้มค่าตามเกณฑ์ของประเทศไทย (160,000 บาทต่อ QALY) ผลการทบทวนชี้ให้เห็นถึงศักยภาพของฟ้าทะลายโจรเป็นทางเลือกในการรักษาผู้ป่วยCovid-19ที่มีอาการไม่รุนแรง มีความคุ้มค่าทางเศรษฐศาสตร์และช่วยลดค่าใช้ภาระค่าใชจ่ายต่างๆมากกว่ายาต้านไวรัสหลายชนิด ในขณะเดียวกัน ยังมีศักยภาพเพื่อผลักดันนโยบายสนับสนุนการใช้สมุนไพรไทยควบคู่ไปกับการรักษาด้วยยาแผนปัจจุบัน เพื่อเพิ่มประสิทธิผลและความยั่งยืนทางเศรษฐศาสตร์ของระบบสาธารณสุขไทย
เรื่องเล่าอดีตคนไร้บ้าน: ประสบการณ์และการเรียนรู้ในการข้ามพ้นภาวะไร้บ้าน
การวิจัยนี้มีวัตถุประสงค์เพื่อ 1) ศึกษาประสบการณ์การข้ามพ้นภาวะไร้บ้าน 2) วิเคราะห์การให้ความหมายต่อการเรียนรู้จากประสบการณ์ดังกล่าว และ 3) ศึกษาปัจจัยที่ทำให้การข้ามพ้นภาวะไร้บ้านประสบความสำเร็จ ผ่านมุมมองของอดีตคนไร้บ้าน การวิจัยนี้ใช้ระเบียบวิธีวิจัยเชิงคุณภาพแนวเรื่องเล่า (Narrative Inquiry) สัมภาษณ์เชิงเรื่องเล่ากับอดีตคนไร้บ้าน 6 กรณีศึกษา ที่ข้ามพ้นภาวะไร้บ้านสำเร็จอย่างน้อย 12 เดือน การวิเคราะห์ข้อมูลใช้การวิเคราะห์แก่นเรื่อง (Thematic Analysis) ทั้งรายกรณีและข้ามกรณี ผลการวิจัยพบว่า เส้นทางการข้ามพ้นภาวะไร้บ้านเป็นกระบวนการเรียนรู้และเปลี่ยนผ่านที่มีลำดับขั้นและมีพลวัต เริ่มจากสภาวะวิกฤตซ้อนวิกฤตสู่จุดเปลี่ยนที่ความกลัวและความหวังมาบรรจบกัน กระบวนการตั้งหลักเกิดขึ้นผ่านปัจจัยภายนอกที่สำคัญคือการมีงาน บ้าน และสังคม รวมกันเป็นระบบนิเวศ อย่างไรก็ตาม แรงขับเคลื่อนหลักของการเปลี่ยนแปลงคือพลังจากภายใน ประกอบด้วย ความกล้าหาญ ความหวัง ความรับผิดชอบ และวินัยในตนเอง ซึ่งถูกจุดประกายและหล่อเลี้ยงผ่านสายสัมพันธ์ที่เกื้อหนุนและโอกาสในการเป็นผู้ให้ นัยยะสำคัญของงานวิจัยชิ้นนี้ คือ การขยายความเข้าใจเรื่อง “การข้ามพ้นภาวะไร้บ้าน” ให้ลึกซึ้งยิ่งกว่าการมีที่อยู่อาศัยเพียงอย่างเดียว ผลลัพธ์เชิงลึกของกระบวนการข้ามพ้นภาวะไร้บ้านคือ การให้ความหมายและประกอบสร้างบ้านและตัวตนขึ้นมาใหม่ การข้ามพ้นที่แท้จริงคือการที่บ้านถูกนิยามใหม่ในฐานะพื้นที่แห่งศักดิ์ศรี คุณค่า และการมีตัวตนทางสังคม การวิจัยยังพบกรณีที่ท้าทายนิยามเดิมของการข้ามพ้นภาวะไร้บ้านซึ่งชี้ว่าการเปลี่ยนแปลงภายในและการบูรณาการทางสังคมอาจมีความสำคัญเทียบเท่ากับการมีที่อยู่อาศัยส่วนบุคคล ข้อค้นพบนี้เน้นย้ำว่า การเสริมสร้างพลังจากภายในควบคู่ไปกับการสนับสนุนปัจจัยภายนอก คือหัวใจสำคัญในการออกแบบระบบสนับสนุนที่นำไปสู่การข้ามพ้นภาวะไร้บ้านอย่างยั่งยืนในอนาคต
ลลิภัสร์ วริศปัญจพัทธ์
การพัฒนาระบบการจัดการเรียนการสอนออนไลน์ร่วมกับกระบวนการคิดเชิงออกแบบ เรื่องการออกแบบเว็บเพจด้วย Bootstrap เพื่อส่งเสริมความสามารถด้านการออกแบบเว็บเพจ ของนักเรียนระดับประกาศนียบัตรวิชาชีพ ชั้นปีที่ 3
งานวิจัยนี้มีวัตถุประสงค์เพื่อ1)เพื่อพัฒนาระบบการจัดการเรียนการสอนออนไลน์ร่วมกับกระบวนการคิดเชิงออกแบบเรื่อง การอออกแบบเว็บเพจ ด้วย Bootstrap ของนักเรียนระดับประกาศนียบัตรวิชาชีพ ชั้นปีที่ 3 แผนกวิชาเทคโนโลยีธุรกิจดิจิทัล 2) เพื่อศึกษาคุณภาพระบบการจัดการเรียนการสอนออนไลน์ร่วมกับกระบวนการคิดเชิงออกแบบเรื่อง การอออกแบบเว็บเพจ ด้วย Bootstrap 3) เพื่อเปรียบเทียบผลสัมฤทธิ์ทางการเรียนของนักเรียน 4) เพื่อประเมินความสามารถการออกแบบเว็บเพจ 5)เพื่อประเมินความพึงพอใจของนักเรียนที่มีต่อระบบการจัดการเรียนการสอนออนไลน์ร่วมกับกระบวนการคิดเชิงออกแบบ เรื่อง การอออกแบบเว็บเพจ ด้วย Bootstrap กลุ่มตัวอย่าง คือ นักเรียน ระดับประกาศนียบัตรวิชาชีพ ชั้นปีที่ 3 แผนกวิชาเทคโนโลยีธุรกิจดิจิทัล วิทยาลัยพณิชยการธนบุรี จำนวน 50 คน ภาคเรียนที่ 2 ปีการศึกษา 2568 ได้มาโดยใช้วิธีการสุ่มแบบเจาะจง วิเคราะห์ข้อมูลโดยการวิเคราะห์ค่าเฉี่ย ส่วนเบี่ยงเบนมาตรฐาน ร้อยละ และการทดสอบที(t-test) ผลการวิจัยพบดังนี้ 1) คุณภาพของระบบการจัดการเรียนการสอนออนไลน์ร่วมกับกระบวนการคิดเชิงออกแบบ เรื่องการออกแบบเว็บเพจด้วย Bootstrap อยู่ในระดับดีมาก ( = 4.61, S.D. = 0.39) 2) นักเรียนมีผลสัมฤทธิ์ทางการเรียน มีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 3) ความสามารถด้านการออกแบบเว็บเพจ ของนักเรียนระดับประกาศนียบัตรวิชาชีพ ปวช. ชั้นปีที่ 3 หลังเรียนด้วยระบบการจัดการเรียนการสอนออนไลน์ร่วมกับกระบวนการคิดเชิงออกแบบ เรื่องการออกแบบเว็บเพจด้วย Bootstrap มีความสามารถด้านการออกแบบเว็บเพจ อยู่ในระดับ ดีมาก(𝑥̅ = 27.86, S.D. = 1.43) และ 4) ความพึงพอใจของผู้ใช้ระบบระบบจัดการเรียนการสอนออนไลน์ อยู่ในระดับมากที่สุด(𝑥̅ = 4.61, S.D. = 0.39)
การพัฒนาบทเรียนออนไลน์ร่วมกับการจัดการเรียนรู้แบบห้องเรียนกลับด้านเพื่อส่งเสริมผลสัมฤทธิ์ทางการเรียน เรื่องหลักการคิดเชิงออกแบบและนวัตกรรมธุรกิจดิจิทัล
งานวิจัยนี้มีวัตถุประสงค์ (1) เพื่อพัฒนาบทเรียนออนไลน์ เรื่องหลักการคิดเชิงออกแบบและนวัตกรรมธุรกิจดิจิทัล (2) เพื่อศึกษาคุณภาพของบทเรียนออนไลน์ เรื่องหลักการคิดเชิงออกแบบและนวัตกรรมธุรกิจดิจิทัล (3) เพื่อเปรียบเทียบผลสัมฤทธิ์ทางการเรียน เรื่องหลักการคิดเชิงออกแบบและนวัตกรรมธุรกิจดิจิทัล โดยใช้บทเรียนออนไลน์ร่วมกับการจัดการเรียนรู้แบบห้องเรียนกลับด้าน และ (4) เพื่อศึกษาความพึงพอใจต่อการเรียนโดยใช้บทเรียนออนไลน์ร่วมกับการจัดการเรียนรู้แบบห้องเรียนกลับด้าน กลุ่มตัวอย่าง คือ นักศึกษาระดับประกาศนียบัตรวิชาชีพชั้นสูง สาขาเทคโนโลยีธุรกิจดิจิทัล วิทยาลัยเทคนิคสมุทรปราการ จำนวน 28 คน ภาคเรียนที่ 2 ปีการศึกษา 2568 สุ่มตัวอย่างโดยใช้วิธีการสุ่มแบบเจาะจง (Purposive Sampling) สถิติที่ใช้ในการวิจัย ได้แก่ ค่าร้อยละ ค่าเฉลี่ย ส่วนเบี่ยงเบนมาตรฐาน และสถิติทดสอบค่าที โดยใช้ t-test dependent ผลการวิจัยพบว่า (1) คุณภาพของบทเรียนออนไลน์เรื่องหลักการคิดเชิงออกแบบและนวัตกรรมธุรกิจดิจิทัล อยู่ในระดับดีมาก (𝑥̄=4.52, S.D.=0.52) (2) ผู้เรียนมีผลสัมฤทธิ์ทางการเรียน เรื่องหลักการคิดเชิงออกแบบและนวัตกรรมธุรกิจดิจิทัล โดยใช้บทเรียนออนไลน์ร่วมกับการจัดการเรียนรู้แบบห้องเรียนกลับด้าน หลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 และ (3) ผู้เรียนมีความพึงพอใจต่อการเรียนโดยใช้บทเรียนออนไลน์ร่วมกับการจัดการเรียนรู้แบบห้องเรียนกลับด้า อยู่ในระดับมากที่สุด (𝑥̄=4.54, S.D.=0.65)
วันนิษา แสนทวีสุข
กนิษฐา บางภู่ภมร
การศึกษามาตรฐานและแนวทางการบูรณาการ ข้อกำหนดการออกแบบและการรับรองศูนย์ข้อมูลในประเทศไทย
อุตสาหกรรมศูนย์ข้อมูลในประเทศไทยมีอัตราการเติบโตอย่างก้าวกระโดดในยุคดิจิทัลนี้ ผู้วิจัยเล็งเห็นถึงความจำเป็นในการศึกษามาตรฐานและแนวทางการบูรณาการ ข้อกำหนดการออกแบบและการรับรองศูนย์ข้อมูลอย่างรอบด้าน ด้วยระเบียบวิธีวิจัยเชิงคุณภาพ การวิเคราะห์และสังเคราะห์เอกสารอย่างเป็นระบบ พบว่า งานวิจัย บทความ และมาตรฐานที่เกี่ยวข้องในปัจจุบัน ยังขาดการบูรณาการในเชิงองค์รวม โดยเนื้อหาส่วนใหญ่มุ่งเน้นเพียงมิติใดมิติหนึ่ง ยังขาดการเชื่อมโยงอย่างเพียงพอในด้านกฎหมายและข้อกำหนดท้องถิ่น นอกเหนือจากข้อกำหนดด้านความพร้อมใช้งาน (Availability) แล้ว ยังพบว่า ศูนย์ข้อมูลเชิงพาณิชย์ที่ยื่นขออนุญาตใหม่ ควรมีมาตรฐานขั้นต่ำในระดับ TIA-942 Rated-3, Uptime Tier III หรือ BICSI Class 3 ขึ้นไป เพื่อให้สอดคล้องกับหลักเกณฑ์และวิธีการออกแบบอาคารเพื่อการอนุรักษ์พลังงาน ตามที่กรมพัฒนาพลังงานทดแทนและอนุรักษ์พลังงาน (DEDE) กระทรวงพลังงานกำหนด นอกจากนี้ ยังจำเป็นต้องพิจารณาหลักเกณฑ์ตาม “คู่มือการขอรับการส่งเสริมการลงทุน พ.ศ. 2568 (ฉบับปรับปรุง)” ของสำนักงานคณะกรรมการส่งเสริมการลงทุน (BOI) เพื่อให้การดำเนินงานเป็นไปในทิศทางเดียวกันอย่างมีประสิทธิภาพ การบูรณาการข้อกำหนดและมาตรฐานต่าง ๆ เหล่านี้เข้าสู่กรอบการประเมินมาตรฐาน (Standard Assessment Framework) และพัฒนาแนวปฏิบัติในการตรวจสอบการออกแบบและการรับรอง (Code of Practice: CoP) จะเป็นกลไกสำคัญในการยกระดับและพัฒนาอุตสาหกรรมศูนย์ข้อมูลของประเทศไทยให้เติบโตอย่างยั่งยืนในอนาคต
สิทธิพงษ์ หอมเกตุ
คุณลักษณะอันพึงประสงค์ของผู้บริหารในสถานศึกษาที่ส่งผลต่อผู้บริหารมืออาชีพ สังกัดสำนักงานเขตพื้นที่การศึกษาประถมศึกษาสมุทรปราการ เขต 2
การวิจัยครั้งนี้มีจุดประสงค์เพื่อศึกษาคุณลักษณะอันพึงประสงค์ของผู้บริหารสถานศึกษา ในสังกัดสำนักงานเขตพื้นที่การศึกษาประถมศึกษาสมุทรปราการ เขต2 เพื่อศึกษาผู้บริหารสถานศึกษามืออาชีพตามความคิดเห็นของข้าราชการครูสังกัดสำนักงานเขตพื้นที่การศึกษาประถมศึกษาสมุทรปราการ เขต2 และเพื่อศึกษาความสัมพันธ์ระหว่างคุณลักษณะอันพึงประสงค์ของผู้บริหารในสถานศึกษาที่ส่งผลต่อผู้บริหารมืออาชีพสังกัดสำนักงานเขตพื้นที่การศึกษาประถมศึกษาสมุทรปราการ เขต2 โดยเก็บข้อมูลจากครูและบุคลากรทางการศึกษาในสถานศึกษา จำนวน 17 โรงเรียน ในกลุ่มบางบ่อ1 ภายใต้สังกัดสำนักงานเขตพื้นที่การศึกษาประถมศึกษาสมุทรปราการ เขต 2 ซึ่งใช้วิธีการสุ่มแบบเจาะจง โดยกำหนดจำนวนกลุ่มตัวอย่างทั้งสิ้น 316 คน เก็บรวบรวมข้อมูลจากแบบสอบถามแบบประเมินค่า 5 ระดับ ผลการวิจัยพบว่า คุณลักษณะมาตรฐานวิชาชีพของผู้บริหารสถานศึกษาด้านคุณธรรม จริยธรรม และจรรยาบรรณ เป็นคุณลักษณะที่ครูผู้สอนเห็นว่าอยู่ในระดับมากที่สุด ความคิดเห็นของครูและบุคลากรทางการศึกษาเกี่ยวกับบทบาทหน้าที่ของผู้บริหารสถานศึกษาผู้บริหารมืออาชีพ ด้านพัฒนาครูและบุคลากรมีค่าเฉลี่ยสูงที่สุด พบว่าปัจจัยด้านการบริการจัดการ ด้านภาวะผู้นำ ด้านคุณธรรมจริยธรรม ด้านวิสัยทัศน์ ด้านบุคลิกภาพ ด้านการสื่อสาร นวัตกรรม และเทคโนโลยีสามารถอธิบายความแปรปรวนของบทบาทหน้าที่ของผู้บริหารสถานศึกษาผู้บริหารมืออาชีพได้คิดเป็นร้อยละ 89.5 ซึ่งถือว่าอยู่ในระดับที่สูงมาก ตัวแปรที่ส่งผลต่อบทบาทหน้าที่ของผู้บริหารสถานศึกษาผู้บริหารมืออาชีพอย่างมีนัยสำคัญที่ 0.05 โดยปัจจัยด้านคุณธรรมจริยธรรม ด้านวิสัยทัศน์ ด้านบุคลิกภาพ และด้านการสื่อสาร นวัตกรรม และเทคโนโลยีมีความสัมพันธ์อย่างมีนัยสำคัญทางสถิติที่ระดับ 0.05
สุจินลักษณ์ ฉัตรเงิน
กัญญ์รัชการย์ เลิศอมรศักดิ์
พลวัตเชิงวิวัฒนาการของนโยบายรัฐบาลไทยด้านอุตสาหกรรมยานยนต์ไฟฟ้า ภาษีกับเงินอุดหนุน
งานวิจัยนี้ศึกษาพลวัตเชิงวิวัฒนาการระหว่างรัฐบาลไทยและผู้นำเข้ายานยนต์ภายใต้นโยบายการส่งเสริมยานยนต์ไฟฟ้า (EV) โดยประยุกต์ใช้ทฤษฎีเกมเชิงวิวัฒนาการ (Evolutionary Game Theory) เพื่อวิเคราะห์อิทธิพลของมาตรการเงินอุดหนุนและภาษีที่มีต่อการตัดสินใจเชิงกลยุทธ์ของผู้นำเข้า ระหว่างการนำเข้ายานยนต์ไฟฟ้า (EV) และยานยนต์สันดาปภายใน (ICE) แบบจำลองทางคณิตศาสตร์พัฒนาสมการเชิงพลวัตแบบตัวทำซ้ำ (Replicator Dynamics) เพื่อแสดงพฤติกรรมการปรับตัวของทั้งสองฝ่ายตามเวลา ผลการศึกษาพบว่า ดุลยภาพระยะยาวของตลาดยานยนต์ไฟฟ้าในประเทศไทยขึ้นอยู่กับการดำเนินนโยบายแบบปรับตามสถานการณ์ โดยในระยะเริ่มต้นควรเน้นมาตรการเงินอุดหนุน เพื่อกระตุ้นให้ผู้นำเข้าหันมานำเข้า EV มากขึ้น หลังจากตลาดเริ่มมีความพร้อม จึงค่อยเปลี่ยนไปสู่การจัดเก็บภาษีจากยานยนต์ ICE เพื่อลดภาระทางการคลังของรัฐ ผลการวิเคราะห์เสถียรภาพเชิงคณิตศาสตร์แสดงให้เห็นว่านโยบายเชิงปรับตัวสามารถลดความผันผวนของพฤติกรรมตลาด และนำไปสู่ระบบที่มีเสถียรภาพ ซึ่งช่วยสร้างความสมดุลระหว่างวัตถุประสงค์ด้านสิ่งแวดล้อมและข้อจำกัดด้านงบประมาณ
สุชาดา ชีระปฏิยุทธ
การพัฒนาเศรษฐกิจตลาดนัดชุมชนของเทศบาลเมืองยะลา โดยใช้แพลตฟอร์มออนไลน์
การวิจัยครั้งนี้มีวัตถุประสงค์ (1) เพื่อศึกษาข้อมูลพื้นฐานและศักยภาพของตลาดนัดชุมชนในเขตเทศบาลเมืองยะลา (2) เพื่อออกแบบและพัฒนาแพลตฟอร์มออนไลน์เพื่อส่งเสริมเศรษฐกิจตลาดนัดชุมชน การวิจัยเป็นแบบผสมผสาน ประกอบด้วยการวิจัยเชิงคุณภาพและเชิงปริมาณ เครื่องมือที่ใช้คือแบบสัมภาษณ์และแบบสอบถาม วิเคราะห์ข้อมูลด้วยสถิติเชิงพรรณนา ได้แก่ ค่าความถี่ ค่าร้อยละ ค่าเฉลี่ย และส่วนเบี่ยงเบนมาตรฐาน ผลการวิจัยพบว่า ตลาดนัดชุมชนมีความหลากหลายของสินค้าและศักยภาพในการพัฒนาสูง โดยผู้ประกอบการส่วนใหญ่เปิดร้านทุกวัน คิดเป็นร้อยละ 64.0 มีความพร้อมในการใช้เทคโนโลยีดิจิทัล (𝑥̅ = 4.37, SD = 0.69) ผู้ประกอบการเห็นด้วยอย่างยิ่งว่า ความต้องการแพลตฟอร์มออนไลน์ที่มีฟังก์ชันการค้นหาสินค้าที่รวดเร็ว (𝑥̅ = 4.56, SD = 0.59) และช่องทางประชาสัมพันธ์ที่มีประสิทธิภาพ (𝑥̅ = 4.54, SD = 0.59) แพลตฟอร์มที่พัฒนาขึ้นประกอบด้วย Line Official Account และเว็บไซต์ที่แสดงข้อมูลตลาด ตำแหน่งที่ตั้ง กิจกรรม และรายการสินค้า ผลการวิจัยนี้สามารถนำไปใช้ส่งเสริมการพัฒนาเศรษฐกิจชุมชนในพื้นที่จังหวัดชายแดนภาคใต้อย่างยั่งยืนในยุคดิจิทัล
หนิฝาซีรา หนิโซ๊ะ
อิสมาเเอ ยีมะเเซ
อิทธิพลของแหล่งที่มาและเนื้อหาของการรีวิวต่อความตั้งใจจองที่พักบนติ๊กต็อกของกลุ่มเจเนอเรชันแซด
ปัจจุบันสื่อสังคมออนไลน์มีบทบาทสำคัญต่อพฤติกรรมการบริโภคของผู้คน โดยเฉพาะแพลตฟอร์มวิดีโอสั้นอย่างติ๊กต็อก ที่ได้รับความนิยมสูงในกลุ่มเจเนอเรชันแซด ส่งผลให้แพลตฟอร์มดังกล่าวกลายเป็นช่องทางสำคัญในการตัดสินใจเลือกและจองที่พัก การศึกษานี้มีวัตถุประสงค์เพื่อสำรวจพฤติกรรมการจองที่พักผ่านติ๊กต็อก ของกลุ่มเจเนอเรชันแซด และวิเคราะห์อิทธิพลของแหล่งที่มาและเนื้อหาของรีวิวต่อความตั้งใจจองที่พัก กลุ่มตัวอย่างคือผู้ใช้งานติ๊กต็อก ชาวไทยในช่วงเจเนอเรชันแซด จำนวน 408 คน เก็บข้อมูลโดยแบบสอบถามออนไลน์แบบสุ่มตัวอย่างตามสะดวก แบบสอบถามผ่านการตรวจสอบความตรงเชิงเนื้อหาโดยผู้เชี่ยวชาญ พบว่าร้อยละ 95.12 มีค่าความตรงเชิงเนื้อหา (Item-Objective Congruence : IOC) มากกว่า 0.5 แบบสอบถามมีค่าความเชื่อมั่น (Cronbach’s Alpha) ของตัวแปรทุกด้านมากกว่า 0.70 วิเคราะห์ข้อมูลด้วยสถิติเชิงพรรณนา ค่าสหสัมพันธ์เพียร์สัน และการถดถอยพหุ ผลการศึกษาพบว่า เนื้อหาที่ให้ข้อมูล ความบันเทิง และรีวิวจากไมโครอินฟลูเอนเซอร์มีอิทธิพลต่อความตั้งใจจองที่พักของเจเนอเรชันแซดอย่างมีนัยสำคัญ โดยโมเดลการถดถอยสามารถอธิบายความตั้งใจจองได้ร้อยละ 36 และไม่มีปัญหาความสัมพันธ์ซ้ำซ้อนระหว่างตัวแปร
แนวทางการส่งเสริมการตลาดของสมุนไพรอุทัยประสิทธิ์ จังหวัดปราจีนบุรี
การวิจัยเรื่อง“แนวทางการส่งเสริมการตลาดของสมุนไพรอุทัยประสิทธิ์ จังหวัดปราจีนบุรี” มีวัตถุประสงค์เพื่อศึกษาและเสนอแนวทางในการส่งเสริมการตลาด และการประชาสัมพันธ์ผลิตภัณฑ์สมุนไพรอุทัยประสิทธิ์ให้เป็นที่รู้จักอย่างกว้างขวางในจังหวัดปราจีนบุรี ผลการศึกษาพบว่าแนวทางดังกล่าวสอดคล้องกับแผนพัฒนาจังหวัดปราจีนบุรี ข้อที่ 3 เรื่อง “การพัฒนาและสร้างมูลค่าเพิ่มให้กับผลิตภัณฑ์สมุนไพรอย่างครบวงจร” รวมถึงการยกระดับการให้บริการสุขภาพด้านการแพทย์แผนไทยให้ได้มาตรฐาน การดำเนินงานดังกล่าวช่วยเพิ่มประสิทธิภาพในภาคการผลิตสมุนไพร และยกระดับสู่มาตรฐานความปลอดภัย ทั้งยังเชื่อมโยงสู่ตลาดได้อย่างมีประสิทธิภาพ ผลการประเมินพบว่าการจำหน่ายผลิตภัณฑ์สมุนไพรของอุทัยประสิทธิ์เพิ่มขึ้นเฉลี่ยร้อยละ 3 ต่อปี โดยปัจจัยสำคัญมาจากการประยุกต์ใช้เทคโนโลยีสารสนเทศ และสื่อสังคมออนไลน์ในการสร้างการรับรู้ การสะท้อนข้อเสนอแนะจากผู้บริโภคเพื่อพัฒนาผลิตภัณฑ์ และการกระจายข้อมูลข่าวสารอย่างต่อเนื่องเพื่อสร้างภาพลักษณ์ที่ดี และเพิ่มความเชื่อมั่นในผลิตภัณฑ์สมุนไพรของท้องถิ่น
อรวรรณ นิยมสิทธิ์
การพัฒนาระบบ Smart Order บนแพลตฟอร์ม LINE Official Account ด้วยการเชื่อมต่อฐานข้อมูลสำหรับร้านของฝากในเทศบาลเมืองยะลา
การวิจัยนี้เป็นการวิจัยเชิงพัฒนา (Research and Development: R&D) มีวัตถุประสงค์เพื่อ 1) ศึกษาความต้องการระบบ Smart Order บนแพลตฟอร์ม LINE Official Account ด้วยการเชื่อมต่อฐานข้อมูลสำหรับร้านของฝากในเทศบาลเมืองยะลา 2) พัฒนาระบบ Smart Order บนแพลตฟอร์ม LINE Official Account สำหรับร้านของฝากในเขตเทศบาลเมืองยะลา และ 3) ประเมินการวัดความพึงพอใจการใช้งานระบบที่พัฒนาขึ้น กลุ่มตัวอย่างคือผู้ประกอบการร้านของฝากและลูกค้าผู้ใช้บริการในเขตเทศบาลเมืองยะลา จำนวน 70 คน ที่คัดเลือกด้วยวิธีการสุ่มตัวอย่างแบบสะดวก เครื่องมือที่ใช้ในการเก็บรวบรวมข้อมูลคือแบบสอบถามออนไลน์และออฟไลน์ วิเคราะห์ข้อมูลโดยใช้สถิติเชิงบรรยาย ได้แก่ ค่าเฉลี่ย ส่วนเบี่ยงเบนมาตรฐาน และร้อยละ ผลการวิจัยพบว่า ระดับความคิดเห็นและความต้องการการพัฒนาระบบ Smart Order โดยภาพรวมอยู่ในระดับมาก (x̄ = 3.01, S.D. = 0.84) โดยด้านความต้องการคุณลักษณะของระบบได้คะแนนสูงสุด (x̄ = 4.27, S.D. = 1.14) ระบบที่พัฒนาขึ้นประกอบด้วยฟังก์ชันครบวงจร ตั้งแต่การเลือกร้าน การแสดงสินค้า การชำระเงิน ไปจนถึงการติดตามสถานะและรีวิวสินค้า โดยเชื่อมต่อฐานข้อมูล MariaDB แบบเรียลไทม์ ผลการประเมินประสิทธิภาพพบว่า ผู้ใช้งานมีความพึงพอใจในระดับมากที่สุดทุกด้าน โดยด้านความพึงพอใจของผู้ใช้งานได้คะแนนสูงสุด (x̄ = 4.79, S.D. = 0.53) รองลงมาคือด้านความสะดวกในการใช้งาน (x̄ = 4.74, S.D. = 0.57)
มูฮัมหมัด อามีน เจ๊ะดอเล๊าะ
ความสัมพันธ์ระหว่างทักษะการบริหารกับประสิทธิภาพการบริหารงานวิชาการของสถานศึกษา สังกัดสำนักงานเขตพื้นที่การศึกษามัธยมศึกษากรุงเทพมหานคร เขต 1
การวิจัยครั้งนี้มีวัตถุประสงค์ 1) เพื่อศึกษาระดับทักษะการบริหารของผู้บริหารสถานศึกษา สังกัดสำนักงานเขตพื้นที่การศึกษามัธยมศึกษากรุงเทพมหานคร เขต 1 2) เพื่อศึกษาระดับของประสิทธิภาพการบริหารงานวิชาการของสถานศึกษา สังกัดสำนักงานเขตพื้นที่การศึกษามัธยมศึกษากรุงเทพมหานคร เขต 1 3) เพื่อศึกษาความสัมพันธ์ระหว่างทักษะการบริหารกับประสิทธิภาพการบริหารวิชาการของสถานศึกษา สังกัดสำนักงานเขตพื้นที่การศึกษามัธยมศึกษากรุงเทพมหานคร เขต 1 กลุ่มตัวอย่างที่ใช้ในการวิจัย ได้แก่ ครูผู้สอนในสถานศึกษา ความสัมพันธ์ระหว่างทักษะการบริหารกับประสิทธิภาพการบริหารวิชาการของสถานศึกษา สังกัดสำนักงานเขตพื้นที่การศึกษามัธยมศึกษากรุงเทพมหานคร เขต1 โดยใช้ตารางการประมาณขนาดกลุ่มตัวอย่างของเครจซี่และมอร์แกน (Krejcie & Morgan, 1970) ได้กลุ่มตัวอย่างจากทั้งหมด 361 คน และวิธีการสุ่มตัวอย่างแบบแบ่งชั้น (Stratified random) ตามขนาดโรงเรียน เก็บรวบรวมข้อมูลโดยมีผู้ตอบกลับจำนวน 357 คน คิดเป็นร้อยละ 98.89 เครื่องมือที่ใช้ในการวิจัยครั้งนี้ คือแบบสอบถาม สถิติที่ใช้ในการวิเคราะห์ข้อมูล ได้แก่ ค่าความถี่ ค่าร้อยละ ค่าเฉลี่ย ค่าเบี่ยงเบนมาตรฐาน ค่าสัมประสิทธิ์สหสัมพันธ์แบบเพียร์สัน ผลการวิจัยพบว่า 1) ทักษะการบริหารของผู้บริหารสถานศึกษา สังกัดสำนักงานเขตพื้นที่การศึกษามัธยมศึกษากรุงเทพมหานคร เขต 1 โดยภาพรวมอยู่ในระดับมากทุกด้าน โดยเรียงลำดับค่าเฉลี่ยจากมากไปหาน้อย ดังนี้ ทักษะด้านการศึกษาและการสอน รองลงมาคือ ทักษะด้านมนุษย์ ทักษะด้านความคิดรวบยอด ทักษะด้านความรู้ความคิด และทักษะด้านเทคนิค ตามลำดับ 2) ประสิทธิภาพการบริหารงานวิชาการของสถานศึกษา สังกัดสำนักงานเขตพื้นที่การศึกษามัธยมศึกษากรุงเทพมหานคร เขต 1 โดยภาพรวมอยู่ในระดับมากที่สุด และเมื่อพิจารณาจำแนกตามรายด้านพบว่า ประสิทธิภาพการบริหารวิชาการของสถานศึกษา สังกัดสำนักงานเขตพื้นที่การศึกษามัธยมศึกษากรุงเทพมหานคร เขต1 อยู่ในระดับมากที่สุด 5 ด้าน และระดับมาก 2 ด้าน โดยเรียงลำดับค่าเฉลี่ยจากมากไปหาน้อย ดังนี้ การวัด ประเมินผล และเทียบโอนผลการเรียน รองลงมาคือ การนิเทศการศึกษา การพัฒนาระบบการประกันคุณภาพภายในสถานศึกษา การพัฒนากระบวนการเรียนรู้ การพัฒนาหลักสูตรสถานศึกษา การพัฒนาสื่อ นวัตกรรม และเทคโนโลยี เพื่อการศึกษา และการวิจัย เพื่อพัฒนาคุณภาพการศึกษา ตามลำดับ 3) สหสัมพันธ์ระหว่างทักษะการบริหารของผู้บริหารกับประสิทธิภาพการบริหารงานวิชาการของสถานศึกษา สังกัดสำนักงานเขตพื้นที่การศึกษามัธยมศึกษากรุงเทพมหานคร เขต 1 พบว่า โดยภาพรวมมีค่าสัมประสิทธิ์สหสัมพันธ์เท่ากับ 0.513** อย่างมีนัยสำคัญทางสถิติที่ระดับ .01 ระดับปานกลาง ในลักษณะคล้อยตามกัน
อัญชลี เศรษฐทรัพย์ทวี
การพัฒนา AI Agent เพื่อส่งเสริมการเข้าถึงข้อมูลของร้านค้าในจังหวัดยะลาสู่ร้านค้าที่ยั่งยืน
การวิจัยนี้มีวัตถุประสงค์ (1) เพื่อศึกษาความต้องการ และความคิดเห็นของผู้ประกอบการต่อการใช้งาน AI Agent ของร้านค้าในจังหวัดยะลาสู่ร้านค้าที่ยั่งยืน (2) เพื่อพัฒนา AI Agent ที่สามารถให้ข้อมูล แนะนำ และตอบคำถามเกี่ยวกับการดำเนินธุรกิจของร้านค้าในจังหวัดยะลาได้อย่างถูกต้อง และเข้าใจง่าย (3) เพื่อประเมินคุณภาพ และบริการของ AI Agent ในการส่งเสริมให้ร้านค้าในจังหวัดยะลาสามารถดำเนินธุรกิจได้อย่างยั่งยืน โดยมีประชากร คือ ผู้ประกอบการร้านค้าที่จดทะเบียนธุรกิจในจังหวัดยะลาทั้งหมด 1,873 ราย เครื่องมือที่ใช้ในการวิจัยประกอบด้วย (1) การสัมภาษณ์เจ้าหน้าที่ภาครัฐ (2) การเก็บแบบสอบถามจากผู้ประกอบการด้วยการประเมินค่า 5 ระดับ จำนวน 330 คน การวิเคราะห์ข้อมูลด้วยค่าเฉลี่ย (Mean) และส่วนเบี่ยงเบนมาตรฐาน (Standard Deviation) ผลการวิจัยพบว่า ความต้องการ AI Agent ในด้านเนื้อหามี (𝑥̄ = 4.73, SD = 0.48) ด้านส่วนติดต่อผู้ใช้มี (𝑥̄ = 4.84, SD = 0.39) และด้านฟังก์ชันการทำงานมี (𝑥̄ = 4.84, SD = 0.43) ทั้งหมดอยู่ในระดับสำคัญมากที่สุด หลังจากการพัฒนา AI Agent บนแพลตฟอร์ม LINE Official Account (LINE OA) ผลประเมินคุณภาพ และบริการพบว่า ด้านเนื้อหามี (𝑥̄ = 4.79, SD = 0.44) ด้านฟังก์ชันระบบมี (𝑥̄ = 4.73, SD = 0.56) ด้านประโยชน์ที่คาดว่าจะได้รับมี (𝑥̄ = 4.83, SD = 0.46) และด้านความพึงพอใจต่อเมนูหลักมี (𝑥̄ = 4.88, SD = 0.32) ทั้งหมดอยู่ในระดับมากที่สุด ผลการวิจัยแสดงว่า AI Agent ที่พัฒนาขึ้นมีประสิทธิภาพในการสนับสนุนให้ร้านค้าในจังหวัดยะลาสามารถเข้าถึงข้อมูล และดำเนินธุรกิจได้อย่างยั่งยืน
อับดุล รอมัน เจะแต
อภิชาติ หมานแส๊ะ
การพัฒนาเทคนิคการสื่อความหมายของสตรีทฟู้ดด้วยรหัสคิวอาร์ ในเขตชุมชนตลาดเก่า จังหวัดยะลา
การวิจัยนี้มีวัตถุประสงค์ (1) เพื่อรวบรวมข้อมูลอัตลักษณ์ร้านสตรีทฟู้ดในเขตชุมชนตลาดเก่า จังหวัดยะลา (2) เพื่อพัฒนาเทคนิคการสื่อความหมายด้วยรหัสคิวอาร์โค้ด และ (3) เพื่อประเมินความพึงพอใจของผู้ใช้บริการ กลุ่มผู้ให้ข้อมูลคือผู้ประกอบการ 9 คน และกลุ่มตัวอย่างคือผู้ใช้บริการ 50 คน เครื่องมือประกอบด้วยแบบสัมภาษณ์และแบบสอบถาม วิเคราะห์ข้อมูลด้วยค่าร้อยละ ค่าเฉลี่ย และส่วนเบี่ยงเบนมาตรฐาน ผลการวิจัยพบว่าความพึงพอใจอยู่ในระดับมากที่สุด (x̄ = 4.58, S.D. = 0.66) แสดงว่า QR Code มีประโยชน์ในการสื่อความหมายและสามารถยกระดับธุรกิจในชุมชนได้
นูรฟิรดาว ตาเนาะ
นัสรีน อีเเมดือเร๊ะ
นิมารุนี หะยีวาเงาะ
ศิริวรรณ เจียรชัชวาลวงศ์
ศึกษากลยุทธ์การตลาดออนไลน์ของผู้ประกอบการรายย่อยในจังหวัดยะลา
การวิจัยครั้งนี้มีวัตถุประสงค์เพื่อสำรวจรูปแบบการใช้กลยุทธ์การตลาดออนไลน์ของผู้ประกอบการรายย่อยในจังหวัดยะลา ศึกษาประเภทของแพลตฟอร์มออนไลน์ที่เลือกใช้ และเสนอแนวทางการพัฒนากลยุทธ์การตลาดออนไลน์ที่เหมาะสมกับบริบทท้องถิ่น กลุ่มตัวอย่างคือผู้ประกอบการรายย่อยในจังหวัดยะลาจำนวน 370 คน ผลการวิจัยพบว่า ผู้ประกอบการมีการใช้กลยุทธ์การตลาดออนไลน์โดยรวมอยู่ในระดับมากที่สุด ( = 4.19, S.D. = 0.53) โดยกลยุทธ์การเลือกใช้แพลตฟอร์มและขายออนไลน์อยู่ในระดับมากที่สุด ( = 15.34, S.D. = 0.58) โดย TikTok เป็นแพลตฟอร์มที่ได้รับความนิยมสูงสุด ( = 4.18) รองลงมาคือ Facebook ( = 4.03) กลยุทธ์การนำเสนอสินค้าและบริการมีการจัดองค์ประกอบภาพให้น่าสนใจอยู่ในระดับมากที่สุด ( = 4.32) กลยุทธ์การตลาดเชิงเนื้อหาท้องถิ่นพบว่าผู้ประกอบการใช้ภาษามลายูในการสื่อสารกับลูกค้าอยู่ในระดับมาก ( = 4.09) และกลยุทธ์การส่งเสริมการตลาดออนไลน์พบว่าการจัดโปรโมชั่นตามเทศกาลสำคัญอยู่ในระดับมากที่สุด ( = 4.14) การวิจัยนี้เสนอแนวทางการพัฒนากลยุทธ์การตลาดออนไลน์ที่คำนึงถึงบริบทวัฒนธรรมและภาษาท้องถิ่น รวมถึงการใช้แพลตฟอร์มที่เหมาะสมเพื่อเพิ่มประสิทธิภาพการทำการตลาดออนไลน์ของผู้ประกอบการรายย่อยในจังหวัดยะลา
ซอยฟูเล๊าะ ดือราซอ
นูรุลลิิเดีย สะมะแอ
มารุนี หะยีวาเงาะ